open-index/open-wikipedia-markdown huggingface dataset:
省港罷工委員會舊址紀念館

係中國廣東廣州嘅博物館，喺越秀區東園橫路3號（越秀南汽車客運站南門對面）。間嘢之前係大清時期，廣東武官李世桂嘅花園。

原先嘅紅樓喺1926年俾反動分子燒冧，得返門樓響度。直到1984年起返間紅樓出嚟重轉型成博物館。

## 史
*1917年：廣東各界群眾喺呢度辦過歡迎孫文南下嘅護法大會。
*1921年：孫文被邀請出席粵軍舉辦嘅懇親會。
*1922年：社會主義青年團第一次全國代表大會喺呢度舉辦過。
*1925年：成立咗省港罷工委員會。

## 連出去
* 东山区：省港罢工委员会旧址
* 省港罢工委员会旧址

類:廣州博物館
廣東交通職業技術學院

（）係中國廣東廣州嘅公辦學院，1959年開辦，有兩個校區。

間學校之前係廣東交通學校同埋廣東省航運學校呢兩間。

## 兩個校區嘅詳細位置
*天河校區：天河區天源路789號
*花都校區：花都區工業大道11號

## 史

## 出面網頁
* 
* 招生平台

類:天河區
類:花都區
紅酒燉雞

**紅酒燉雞**（法文：**Coq au vin**），又叫**紅酒燴雞**、**紅酒炆雞**、**法式紅酒雞**，係法國嘢食，用到雞肉、紅酒、蘑菇、蒜頭、豬油一齊燉煮。

## 類似嘢食
*紅糟雞
紅糟雞

**紅糟雞**係客家菜，用到雞肉、紅糟（紅麴酒酒糟）、薑、葱、紹酒一齊燉煮，通常係福建人生日嗰陣配幼麪食。

## 類似嘢食
*紅酒燉雞
子集

**子集**（；，）係集合論入面嘅一個概念。

## 定義
假設X係一個集。如果Y係X嘅子集，咁Y入面嘅所有嘢都係同時屬於X入面嘅。

用運算子嚟寫，如果y\in Y，咁y\in X。

一般會用，Y\subseteq X嚟表示。

### 例子
* 所有嘅雙數係整數\Z嘅子集。
* \{1,3,5\}係\{1,2,3,4,5\}嘅子集。
* 任何一個集X，X\subseteq X。
* 任何一個集X，\varnothing\subseteq X。   

## 完全子集
如果Y係X嘅子集係一個完全子集（Proper Subset），咁Y\neq X。

一般會用Y\subset X嚟表示。亦有人用Y\subsetneq X嚟表示。

### 例子
* \N\subset\Z\subset\Q\subset\R\subset\Complex

## 基數關係
子集同基數嘅關係，可以用以下兩條式表示：
* 如果X\subseteq Y，咁|X|\leq|Y|。
* 如果X\subset Y，咁|X|。

## 睇埋
* 集合論
* 集運算
* 轉換
* 狹義化
* 必要條件
廣州市第89中學

**廣州市第89中學**，初期嗌過**龍洞中學**，係中國廣東廣州嘅一間全日制中學，1962年開辦，位置喺天河區天源路1219號（龍眼洞世紀綠洲對面）。

佢既係廣東省國家示範級高中，又係廣州市科技特色項目學校同埋廣州市青少年足球訓練基地之一。

## 校服色

;短袖
*衫：，有領有紐扣，左右對稱，領帶些少邊，袖口。
*褲：，兩邊近腳位帶有相間（頂底嘅疊加形式）嘅三角形。
;長袖
*衫：相間。領，袖口帶一條線，兩邊嘅袖有同背面上半部位有嘅花紋，近袖口位同正面上半些少部位有嘅花紋。左右對稱。
*褲：，兩邊有相間（上下中間）嘅平行四邊形。
;風褸
相間。領同袖口都係，除咗兩個袖近胳肋位係，袖中間同兩胸位、膊頭轉角位有平行四邊形同線之外，其它部位都係。

## 出面網頁
* 

類:天河區
塔希提航空

**塔希提航空**（**Air Tahiti**）係法國大溪地一間航空公司，1987年開張。

## 出面網頁
* 官方網站
大溪地航空

**大溪地航空**（**Air Tahiti Nui**）係法國大溪地一間航空公司，1996年開張。

## 出面網頁
* 官方網站
溫納圖航空

**溫納圖航空**（**Air Vanuatu**），又譯**瓦努阿圖航空**，係溫納圖一間航空公司，1981年開張。

## 出面網頁
* 官方網站

類:溫納圖
類:航空公司
喀里多尼亞航空

**喀里多尼亞航空**（**Aircalin**）係法國新喀里多尼亞一間航空公司，1983年開張。

## 出面網頁
* 官方網站
孟加拉航空

**孟加拉航空**（**Biman Bangladesh Airlines**）係孟加拉國一間航空公司，1972年開張。

## 出面網頁
* 官方網站

類:孟加拉
類:航空公司
大陸密克羅尼西亞航空

**大陸密克羅尼西亞航空**（**Continental Micronesia**），又譯**密克羅尼西亞大陸航空**，係美國馬里亞納群島一間航空公司，1968年開張。

## 出面網頁
* 官方網站

類:美國公司
類:航空公司
新畿內亞航空

**新畿內亞航空**（**Air Niugini**）係巴布亞新畿內亞一間航空公司，1973年開張。

## 出面網頁
* 官方網站

類:巴布亞新畿內亞
類:航空公司
斐濟航空

**斐濟航空**（**Fiji Airways**）係斐濟一間航空公司，1947年開張。

## 出面網頁
* 官方網站

類:斐濟
類:航空公司
印度尼西亞鷹航空

**印度尼西亞鷹航空**（**Garuda Indonesia**），簡稱**印尼鷹航**，又譯**加魯達印尼航空**，係印尼一間航空公司，1947年開張。

## 出面網頁
* 官方網站
翠鳥航空

**翠鳥航空**（**Kingfisher Airlines**）係印度一間航空公司，2003年開張。

## 出面網頁
* 官方網站

類:印度航空公司
集運算

**集運算**（Set operation）就係將一個或者幾個集處理嘅嘢。可以想像有一部機去搞呢啲集，呢部機就係集運算。

一般嘅處理，係將個集整大啲或者整細啲。

## 聯合集
聯合集（Union），亦可以叫合併集，就係將兩個以上嘅集合埋一齊。係將個集整大嘅處理。

### 定義
假設有兩個集X,Y。X同Y嘅聯合就係一個集，包含住所有X同Y嘅元素。

用集合論嘅語言嚟寫係X\cup Y=\{x|x\in X\text{ or }x\in Y\}。

一般會用X\cup Y嚟表示。

### 例子
* \{6,9\}\cap\{8,4\}=\{8,9,6,4\}
* \{5,6\}\cup\{6,4\}=\{4,5,6\}
* \{x\in\R|x\leq4\}\cup\{x\in\Z|x\leq6\}=\{x\in\R|x\leq4,x=5,x=6\}

## 相交集
相交集（Intersection）係將兩個集相交以外嘅嘢斬走。係一個將個集整細嘅處理。

### 定義
假設有兩個集X,Y。X同Y嘅相交就係一個集，包含住嘅元素係X嘅元素，同時又係Y嘅元素。

用集合論嘅語言嚟寫係X\cap Y=\{x|x\in X\text{ and }x\in Y\}。

一般會用X\cap Y嚟表示。 

### 例子
* \{1,9,4,9\}\cap \{8,9,6,4\} =\{9,4\}
* \Z\cap\Z=\Z
* \R\cap\varnothing=\varnothing

## 純差集同附集
純差集（Difference）同附集（Complement）係一齊出現嘅組合。佢哋都係將個集斬細嘅處理。純差集就係將一個集開兩分，一分只有一個集嘅元素就係純差集，而斬出嚟嘅嘢就係附集。

### 定義
假設有兩個集X,Y。

X,Y嘅純差集係一個集，入面嘅元素都係X嘅元素，但唔係Y嘅元素。

用集合論嘅語言嚟寫係X\backslash Y=\{x|x\in X\text{ and }x\notin Y\}。

一般會用X\backslash Y嚟表示。（即係斬走嗮屬於Y嘅嘢）

如果Y係X嘅子集，即係Y\subset X，咁X\backslash Y嘅附集就係Y。

一般會用Y^c表示。（即係斬出嚟嘅嘢）

### 例子
* \{6,7,8,9\}\backslash\{6,8,9\}=\{7\}

## 坐標乘
坐標乘又叫笛卡兒乘法，英文係「Cartesian Product」或者「Product」。對笛卡兒作為記念，所以會叫做笛卡兒乘法或者笛卡兒積。因為佢出嚟嘅元素就係坐標系統上面嘅點，所以可以叫佢做坐標乘。

佢係將兩個集之間連上關係嘅處理。可以算係整大一個集嘅方法。

### 定義
假設有兩個集X,Y。

X,Y嘅坐標乘係一個集，包含住所有一對嘅坐標(x,y)，而x\in X同y\in Y。

用集合論嘅語言嚟寫係X\times Y=\{(x,y)|x\in X\text{ and }x\notin Y\}。

一般會用X\times Y嚟表示。 

### 例子
* \{1,2\}\times\{0,1\}=\{(1,0),(1,1),(2,0),(2,1)\}
* \R\times\R=\R^2就係一般熟悉嘅坐標系統或者平面空間。
* (\R\times\R)\times\R=\R^3就係3D，立體空間。

## 睇埋
* 集
* 子集
* 轉換
關西攻略貳

《**關西攻略貳**》（；；）係香港電視廣播有限公司製作嘅遊埠節目，係《關西攻略》第二輯，介紹日本關西，由杜如風主持。節目喺2016年11月7號開始到11月18號逢禮拜一到五晚22:30－23:00喺翡翠台播。

## 每集內容

類:無綫電視遊埠節目
Google 文件

**Google 文件**（英文：**Google Docs**）係Google嘅一套網上文書處理軟件，廣義上包埋**Google 試算表**（英文：**Google Sheets**）同**Google 簡報**（英文：**Google Slides**），分別處理試算表同埋簡報檔案，而家成個套裝整合咗入Google 雲端硬碟。
中式牛柳

**中式牛柳**，係種中菜，用紅色嘅甜酸汁同洋蔥去整牛柳，隻味同京都骨有啲似。

雖然個名叫「中式」，但並唔係傳統中菜，而係近代香港食肆用半中半西嘅方式去整嘅一味餸。
上海排骨

**上海排骨**，係種滬菜，起源自上海，所謂排骨其實係帶骨豬扒，整法係先用薑、蒜、乾蔥、紹酒同五香粉醃好豬扒，再炸到金黃色，可以配菜飯、麵或者年糕食。
京都骨

**京都骨**，又叫**京都肉排**，係種中菜，用加有山渣嘅紅色甜酸汁去整排骨。

呢道菜嘅由來有唔同講法，有話「京都」係指南京，所以起源自南京；有話係由無錫嘅無錫骨演變而嚟；亦有話係源自粵菜嘅中式牛柳，將牛肉換咗做排骨整成。
查理斯二世

**查理斯二世**（，）係蘇格蘭國王（1649年到1651年、1660年到1685年在位），英倫同愛爾蘭國王（1660年到1685年在位）。

## 出面網頁
查理斯一世

**查理斯一世**（，）係英倫、蘇格蘭、愛爾蘭國王，1625年到1649年在位。

佢係占士六世同一世個仔。詹士六世及一世喺1625年過身後，查理斯一世繼位。1642年英倫內戰爆發，最終保王派輸咗，查理斯一世喺1649年被處決。之後由克倫威爾做英格蘭共和國護國公。

1660年，議會同意恢復君主制，由查理斯一世個仔查理斯二世做國王。

## 出面網頁
占士六世同一世

蘇格蘭王**占士六世**（，），1567年起在位，1603年起亦係英倫同愛爾蘭王**占士一世**（），直到1625年死咗。
僑聯中學

**僑聯中學**可以係：
*番禺僑聯中學：喺番禺市橋。
*南村僑聯中學：喺番禺南村鎮。
龍歸華僑醫院

係中國廣東廣州嘅一間公辦醫院，1987年成立，位置喺白雲區太和鎮龍歸，106國道嘅K2466+650m標記位。

## 史
醫院喺1987年創辦，初期嗌過**龍歸衛生院**。成立後第二年8月改名做龍歸華僑醫院。2010年中，醫院爆過閻玉蘭貪污受賄而入獄嘅醜聞。

## 攷

類:廣州醫院
類:廣州市白雲區
永興村

**永興村**可以係：
*永興村 (廣州白雲)
*永興村 (廣州增城)
*永興村 (鬱林)
*永興村 (嘉義)
*永興村 (花蓮)
*永興村 (彰化芳苑)
*永興村 (彰化永靖)
*永興村 (南投)
*永興村 (花蓮)
*永興村 (昭通)
*永興村 (大理)
姚毅鳴

**姚毅鳴**（；）係中國大陸嘅一位電視台主持人，廣東廣州人，2005年加入節目界，曾經喺廣州電視台綜合頻道嘅今日報道同埋競賽頻道嘅體育新聞欄目。2014年底，佢喺廣視新聞所播報嘅《「飛」一般高鐵——高鐵改變生活特別報道》欄目攞咗年度廣東省廣播影視獎嘅新聞二等獎。2016年10月中做過第二屆俏鼻達人秀嘅嘉賓。

## 註

## 出面網頁
* 相關介紹
* 

毅鳴
類:廣州人
類:中國電視主持人
白雲區雲翔學校

係中國廣東廣州嘅為聾啞人士而設嘅特殊學校，2014年開辦，位置喺白雲區龍興西路77號。佢係白雲區第一間特殊學校。

## 註

類:廣州特殊學校
類:廣州市白雲區
趙科岩

**趙科岩**（）係中國網絡歌手。生於中國吉林省四平市，主要有作品《阿達情歌》、《女孩快愛我》、《我該點整》等。

## 網絡走紅
2014年根據當其時中國深圳兩基友開房，慘遭黑衣男子唉棄路邊被拍視頻事件，所創作音樂作品《一百塊錢都不給我》，走紅中國大陸互聯網。

## 演藝經歷
2014年4月份發行首張EP專輯《阿達情歌》，專輯收錄兩首歌仔《阿達情歌》、《大主宰》。5月份發行專輯《肉痛2014》，專輯收錄3首音樂作品《火辣情歌》、《肉痛2014》、《女孩快愛我》。12月份創作歌仔《一百塊錢都不給我》。2015年12月發行作品《我該點整》。

2018年3月，發行個人講唱單曲《那些年那些事兒》，同年7月，發表個人民謠歌曲《那一座山丘》。

## 音樂專輯
### 專輯和EP

### 單曲
未收錄喺其專輯入面已發行嘅歌仔

### 其他歌仔
為其他歌手創作嘅歌仔
*馬劍芬《時間定格》《邊個能借我一滴淚》

## 參考資料

## 出面網頁
*趙科岩嘅新浪微博音樂人專頁

類:吉林人
Windows Server 2016

**Windows Server 2016**（前稱**Windows Server vNext**）係微軟推出嘅第七個Windows Server系列操作系統，佢係Windows 10嘅伺服器版本。佢嘅第一個早期預覽版本（技術預覽版）連同System Center嘅第一個技術預覽版喺2014年10月1號推出。正式版喺2016年9月26號推出，同年10月12號正式發售。Server 2016無同埋Windows 10同時發布，官方話咁做係為咗喺正式版發布前推出更多嘅技術預覽版以便改善系統嘅穩定性。

## 功能
*Active Directory聯合服務
*Windows Defender
*IIS 10
*Windows PowerShell 5.0

### 網絡功能

### Hyper-V
*Linux 安全啟動
*Hyper-V 管理器

### Nano Server

## 參考
Microsoft Windows年表

本文係介紹視窗作業系統（Microsoft Windows）由1985年到而家嘅發展歷史年表。

## 個人電腦/伺服器

## 流動裝置

## 出面網頁
* Microsoft Windows官方網頁
* Microsoft Windows History Timeline
一百塊錢都不給我

**《一百塊錢都不給我》**（一百緡都唔畀我）係中國大陸網絡歌手趙科岩整同演唱嘅歌。2014年11月發佈。單曲出街後俾網友話佢係「洗腦神曲」。

作品借鑒嗰時中國深圳兩條友開房，點知俾黑衫男仔丼喺路邊重拍成短片而整出嚟，後嚟有好多網友同網絡歌手翻唱、改編成其它作品。尤其係莫露露版最有新意。

曲風因為加咗rap同中國東北民間嘅二人轉風格而俾百度音樂推薦到網絡流行音樂榜入面。

## 參考

類:網絡歌曲
見報

《**見報**》係馬克媒體旗下嘅一個聲稱「中立」嘅雙周報兼傳媒網站，由前香港政黨新思維成員黃成智喺2016年11月11號創立。
## 歷史
2016年11月11號，前香港政黨新思維成員黃成智召開記者會，宣布創立雙周報兼傳媒網站《見報》。《見報》班底以親建制派嘅《東周刊》為主。《見報》頭一個階段印刷3萬份，而頭三個月就以雙週免費形式派發，每兩個星期五出版，之後就由雙週報變成週報。《見報》嘅部份營運經費係由中國公司微信支付、騰訊等等刊登廣告畀嘅。

## 評論
*《見報》創刊號第二板以「梁游私竇暗室培慾？」做標題，文章內容同相都同《大公報》喺11月2號刊登嘅《「梁游私竇過夜》報導一樣。2016年11月11號，呢件事被畀《大公報》認為《見報》有抄襲嘅嫌疑。

*2016年11月11號，對於《見報》自稱「不偏不倚」，但係創刊號嘅頭版大標題就係《梁游攬港陪葬》，有學生認為《見報》扮中立。

*2016年11月11號，香港政黨香港中立黨對於《見報》「秉持中肯中立嘅宗旨」，表示歡迎。

*2016年11月12號，《成報》引述嘅「業內資深人士」話，《見報》副總編輯潘喜松成日失場，喺公司入面又間唔中瞓覺，喺行內已經成為笑話，結果好快傳到就老闆對耳，最終畀「DQ」（炒魷魚）。

## 參考
子羣

**子羣**（Subgroup），又寫做**子群**，係數學嘅抽象代數中嘅一個概念。佢係群呢個概念嘅延伸。

每個群G，都一定有兩個子群，一個係自己G，另一個就係廢群\{e\}（Trivial group）。

最細嘅子群係廢群，即係\{e\}。最簡單嘅子群係循環群，佢係由一個元素生產出來嘅子群。

## 定義
假設G係一個群。

如果G嘅子集H係一個子群，咁即係話，連帶住G嘅群運算，H都係一個群。

### 等價定義
如果H係G嘅子集同時佢係G嘅子群，等價於H同時符合下面三個條件：
# H唔係空集。
# x\in H同y\in H會令到xy\in H。
# x\in H會令到x^{-1}\in H。

## 子羣要求
如果G嘅子集H要成為一個子羣，可以利用以下其中一個定理。

### 一步子羣要求
假設G係一個羣，H係一個非空子集。如果任意嘅 a\in H 同 b\in H 都令到ab^{-1}\in H，咁H係一個子羣。

**證明：**

因為H係G嘅子集，所以H入面嘅運算就係G嘅運算。
* **恆等元**：由於 H 非空，我哋可以揀一粒x\in H，代入 a=x，b=x；所以e=xx^{-1}=ab^{-1}\in H。
* **逆元**：頭先我哋證明咗e \in H，所以可以揀a=e，b=x；所以x^{-1}=ex^{-1}=ab^{-1}\in H。
* **包住**：頭先我哋證明咗逆元會喺 H 入面，所以對任意x,y\in H，都有y^{-1} \in H，揀a=x，b=y^{-1}；所以xy = x(y^{-1})^{-1} = ab^{-1} \in H。

### 兩步子羣要求
設G係一個羣，H係一個非空子集。如果 H 同時符合呢兩個條件，咁 H 就會係子羣：

# 對任意嘅 a\in H 都有 a^{-1} \in H 。
# 對任意嘅 a,b \in H 都有 b^{-1}\in H。

**證明：**

利用一步子羣要求，a,b\in H就會引到ab^{-1}\in H。

設a,b\in H，因為H係包住，所以b^{-1}\in H。

因此，ab^{-1}\in H。

### 有限子羣要求
設H係一個非零有限子集。如果用G嘅運算H係包住，H就係子羣。

**證明：**

利用兩步子羣要求，只需要證明a^{-1}\in H。

如果a=e，咁a^{-1}=a。

如果a\neq e，考慮a,a^2,a^3,\dots，（因為包住）a,a^2,a^3,\dots\in H。

因為H係有限，所以一定有重覆嘅嘢。

將a^i=a^j，i>j，咁a^{i-j}=e。

因為a\neq e，i-j>1，所以a^{i-j-1}=a^{-1}同埋i-j-1\geq1，a^{i-j-1}\in H。

## 例子
有好多喺數學入面常見嘅子群例子：
* \R實數入面，\R^{*}係所有嘅非零實數，佢係一個連帶住一般乘法嘅群；\R^{+}係所有正實數，佢係\R^{\star}嘅子群。
* (\Z_6\times\Z_4,+)有一個子群係H=\{(0,0),(3,0),(0,2),(3,2)\}
* 連帶乘法嘅複數群(\Complex,\times)有唔係廢嘅子群：\{1,-1,i,-i\}。

## 性質
子集有佢自己嘅性質，多數嘅性質係講佢同一層嘅群嘅關係。以下假設G係群，H係G嘅子群，a,b係H入面嘅嘢。
# ab都會喺H入面。
# a^{-1}都會喺H入面。
# e_G=e_H。即係G入面嘅e係等於H入面嘅e。

### 證明

因為a,b喺H入面，而同時H都係一個群。

根據包住嘅性質，a\cdot b都一定會喺H入面。

因為H係個群，咁對應每一粒a\in H，a^{-1}係一定會係H入面。

## 應用
上面嘅性質，可以用嚟推理出更多有用嘅性質。以下都假設G係群，H,K係G嘅子群。
# H\cap K係G既子群。
# H\cup K可以唔係G嘅子群。H\cup K係G嘅子群若且唯若H\subseteq K或者K\subseteq H。
# 如果G_1,H_1係G,H嘅子群，咁G_1\times H_1係G\times H嘅子群，當中 \times 表示羣嘅直積。

## 特殊子群
以下呢啲子群喺抽象代數入面成日見：

### 中心群
中心群（Center of G）係一個群。佢係任何一個群G嘅子群。

#### 定義
任何群G。佢所有嘅可溝通元素組成嘅子集就係叫做中心群。一般寫做Z(G)。Z(G):=\{a\in G|ab=ba, \forall b\in G\}

#### 性質
*G係阿標群\iff Z(G)=G。
*Z(G)係G嘅子群，而且佢係 normal subgroup。

### 圍心群
圍心群（Centralizer of a Group element）係一個群。佢係任何一個群G嘅子群。

#### 定義
任何群G入面一粒嘅a\in G。將所有可以同a溝通嘅元素組成嘅子集就係叫做圍心群。一般寫做C_a。C_a:=\{b\in G| ab=ba\}

#### 性質
* C_a係G嘅子群。

### 循環群

佢就係由G入面一粒嘅a\in G，所產生出嚟嘅群。利用集論嘅概念表達就係\langle a\rangle:=\{a^n|n\in\Z\}，\langle a\rangle就係呢個群嘅慣用表達。

## 睇埋
* 群
* 群轉換
* 循環群
* 有限群
* 換位群
時代力量

**時代力量**係中華民國政黨，而家係全國第四大政黨，由林昶佐、林峰正、林世煜同邱顯智等人創辦。

## 史
時代力量嘅前身係社運團體公民組合，佢喺2014年成立，但係好快因為意見不合，團體入面分成兩個派系，分別係林峯正為首嘅派系同范雲為首嘅派系。2015年1月，林峯正派系就成立咗時代力量，而范雲嗰邊就成立咗社會民主黨，兩派正式分道揚鑣。

2016年台灣立委選舉，時代力量派出12人出戰區域立委，另外有6人入咗不分區名單，當中時代力量喺3個地方選區成功贏出，呢3區都係由民進黨禮讓嘅，另外時代力量攞到6.1%政黨票，可以有2席不分區立委，有5席嘅時代力量一躍成為台灣嘅第三大黨。

時代力量雖然立場親綠，但係質詢同樣屬於綠營嘅民進黨政府一樣唔手軟，例如一例一休噉，時代力量一直都反對由民進黨提出嚟嘅方案，喺立法院更加強力阻撓議案通過，兩者嘅關係開始破裂。到2019年，時代力量對應唔應該同民進黨合作出現分歧，黃國昌、徐永明等人主張繼續監督藍、綠，時代力量唔可以成為「小綠」，而另一派（以洪慈庸、林昶佐為代表）就覺得時代力量應該要繼續同民進黨合作，對抗國民黨。與此同時，黃國昌揭發出國安局私煙案，時代力量同民進黨衝突加劇，同時牽動黨內黃國昌路線同親綠派嘅不和。到咗8月1號，時力黨內討論係咪要支持蔡英文連任總統，點知冇結果。當日下晝，早早公開支持蔡英文連任嘅林昶佐就宣佈退黨。到8月8號，不分區立委高潞以用因為喺7月嗰陣畀綠黨揭發助理用職務以便申請政府補助，結果被踢出黨，時力立委數目只係淨低3個。到12號，時代力量嘅主席邱顯智宣佈辭職，之後洪慈庸喺13號亦都宣佈退黨。

時代力量經過大地震之後元氣大傷，當時嘅立委人數只係得返2個，連建立黨團嘅最低要求都做唔到，同時黨入面親綠派勢力大減，黃國昌路線成為主流。當時更加傳出因為不分區名單入面所有女性都退咗黨而要令議席懸空，後來證實排名第3嘅鄭秀玲未完成退黨手續，喺補交黨費之後就可以遞補上去，解決咗時力黨團嘅生存危機。

2020年台灣立委選舉，時代力量派出5人出戰區域立委，不分區名單就有11人。其中，黃國昌由地方選區轉戰不分區，排喺不分區名單嘅第4名，呢個位置屬於當選嘅邊緣，佢希望藉此拉動時代力量嘅選情，最後時力喺不分區贏到3席，黃國昌就咁落選，而區域立委方面，喺冇民進黨禮讓底下，出戰嘅5人全部輸晒。

2020年7月尾，台灣檢察人員突然大規模搜查立法院，同纏繞咗十幾年嘅台灣SOGO爭奪案有關，調查涉及6個立委同前立委，當中包括時代力量嘅徐永明，佢懷疑收咗200萬賄款。由於時代力量主打清廉，加上徐永明當時係黨主席，結果時力聲勢受挫，徐永明最後退出時力，同日台北市兩個議員因為不滿受到黨內「放話文化」攻擊，宣佈退黨。到8月時力改選決策委員嘅前夕，有一段屬於黃國昌錄音流出，當中黃國昌指責苗栗縣議員曾玟學走票，搞到佢嘅親信徐永明喺選對會落馬，重話如果冇佢將曾玟學擺入配票名單，曾氏根本唔可能當選，曾玟學話黨入面居然冇人夠膽批評呢件事覺得心寒，決定退出時力。 幾日之後，高雄市議員黃捷個妹黃蓉爆出自己原先喺6月申請入黨，之不過佢到投票嗰陣先發現自己重未做到黨員，不過系統又顯示佢已經投咗票，所以佢懷疑自己做咗人頭黨員，黃捷因為呢件事決定退黨。

## 參選歷史

### 2024年立法委員選舉

* 桃園市第一選舉區：徐鈺雯
* 新竹縣第二選舉區：王婉諭
* 新竹市選舉區：邱顯智
* 不分區名單：林依瑩、王寶萱、宋國鼎、江盛、陳泰源、陳昱安、余佳蒨、鄭侑青

## 睇埋

* 民進黨－時代力量關係

## 參考
奇里卡瓦豹蛙

**奇里卡瓦豹蛙**（學名：**）係地球上瀕臨滅絕嘅稀有物種之一。主要生存喺新墨西哥州等地區。沼澤地或低草地係佢哋嘅棲息之地，食昆蟲類。

成年物種得返大概5000隻左右。佢瀕臨滅絕嘅主要原因，人類使用化肥、空氣被污染加上棲息地逐步減少，以及人類喺佢棲息地放入天敵牛蛙或鮭魚。

## 習性
奇里卡瓦豹蛙幼蛙食水草植物，包括水藻、水草之類。成年豹蛙擁有咗捕捉能力之後，周時捕昆蟲類、舒鼠類以及魚類。

## 特點
豹蛙身長約5-13厘米，呈綠色或褐色有黑色斑點，白紋圍繞斑點似豹紋。

## 瀕臨滅絕
奇裏卡瓦豹蛙瀕臨滅絕同人類有關。人類使用化學肥料加上空氣被污染、酸雨同棲息地減少以及人類喺佢棲息地引入豹蛙天敵牛蛙同埋鮭魚。

## 最新發現
2011年7月，Hekkala博士研究維加斯山谷豹蛙同DNA基因序列100%匹配。

## 參考
巴富

**巴富**可以係：
*巴富 (蘇格蘭)，蘇格蘭城市
*珀斯，澳洲城市
*珀斯 (塔斯曼尼亞)，澳洲嘅一個鎮仔
稻谷搜索

**稻谷搜索**，又叫**dgso搜索**
，係中國大陸手機搜索引擎網站，2011年成立。設有網頁搜索、音樂搜索、百科搜索等幾欄。專注無線互聯網搜索領域，已發展成為中國大陸地區無線搜索引擎網站之壹。

## 架構
稻谷搜索2011年最早推出專注於移動網頁搜索領域。2012年逐步開始建設音樂搜索等分類頻道。2015年9月份開啟WEB端搜索，同時音樂搜索、新聞搜索、百科搜索亦陸續開通WEB網頁。

## 網站發展
2011年1月，網站正式上線。2012年網站獲得投資。開設多個垂直搜索頻道。2011年—2016年網站經過四次較大嘅改版。

## 搜索產品
### 稻谷網頁搜索
稻谷網頁搜索揉合咗元搜索技術，可以搜索任何大陸法律允許嘅互聯網信息。

### 稻谷百科搜索
稻谷百科搜索融合多間百科搜索結果。觀看同學習會跳去來源網站相關嘅頁。

### 稻谷音樂搜索
稻谷音樂搜索只提供音樂搜索結果，播放音樂會跳去來源網站。

### 稻谷新聞搜索
稻谷新聞搜索只提供新聞搜索結果，收睇資訊會跳來源網站。去
## 相關軟件
稻谷搜索喺2015年推出流動應用程式。軟件要求Android 1.5或更高版本。軟件版本只支援簡體中文。

## 參考

## 出面網頁
*
轉換

**轉換**（Map, Function）或者係函數，係抽象數學入面一個基本概念。

可以比喻成將兩個集入面嘅元素用線連埋一齊。

佢喺集合論、抽象代數、線性代數都好重要。

## 定義
假設有X,Y兩個集。

一個由X轉成Y嘅轉換就係一個方法將X入面嘅元素轉換成Y入面嘅元素。

一般會寫做f:X\to Y。

轉換同函數嘅分別：轉換係無咩要求，只要將兩個集連埋一齊就得。

X就叫**原域**（Domain）。

轉換後嘅所有元素嘅集合，X就叫**蓋域**（Range）。

### 例子
* f:\Z\to\Z,x\mapsto x^2
* f:\R\to\R,x\mapsto0

## 恆等轉換
**恆等轉換**（Identity Map）就係轉換完之後，係咩都無變過。

\text{id}:X\to X,x\mapsto x

## 睇埋
* 單對單轉換
* 全集轉換
* 可逆轉換
廣州市啟聰學校

係中國廣東廣州嘅為聾啞人士而設嘅特殊學校，1946年開辦，位置喺天河區珠江新城華穗路273號（保利克洛維西邊隔籬）。

## 史
學校喺1946年由張穎儀一手創辦，初期嗌過**廣州市私立啟聰學校**。1956年被充公時改名做**廣州市聾啞學校**。1990年改名做**廣州市聾人學校**重發展成有康復同基礎、中等職業教育喺埋一齊嘅特殊教育學校。2015年改返做之前嘅**廣州市啟聰學校**。

## 註
* 

類:廣州特殊學校
類:天河區
類:珠江新城
貓尾木

**貓尾木**（；學名：**）係紫葳科貓尾樹屬嘅常綠中等喬木，喺中國華南、西南地區同埋泰國都可以搵到。

佢每年10～11月開花。

## 用途
植株可以做綠籬植物。梗可以做梁、柱、門、窗、傢俬等用材。

## 連出去
* 猫尾树 南宁青秀山
* 猫尾木 林科院
* 猫尾木 定鼎网

類:貓尾樹屬
類:四季常綠植物
類:喬木
類:木材
類:觀葉植物
類:綠籬植物
休閒小站

**休閒小站**（）係一個國際茶品嘅舖頭，專賣加咗一啲味嘅冷熱飲嘢。響1992年喺台灣嘅一間細舖開始做，由郭文河同埋傅信欽一齊開始搞，就成功噉樣開創咗喺台灣嘅珍珠奶茶嘅潮流。休閒小站依家係一間有多過七百間舖頭嘅公司，喺日本、南韓、澳洲、紐西蘭、加拿大同埋美國都有分店。 

休閒小站提供封咗口嘅杯去放茶同埋其它飲嘢。客仔可以自己砌佢哋嘅柯再加上唔同嘅加料好似生粉珍珠或者有味嘅啫喱噉。茶又有綠茶同埋紅茶揀，亦可以加奶粉做奶茶、可可同埋杏仁噉，或者有味嘅糖漿好似表蘋果、檸檬同埋鳳梨噉。間舖頭亦都有另外一啲嘢好似刨冰、清茶、有味奶茶同埋冰咖啡同埋朱古力等。

## 位置

休閒小站喺下面嘅地方有分店：

* (93間) http://www.easywaytea.com.au/locations
* (2間)
*
* (37間) http://www.easyways.com.tw/GB/cn_location.htm
* (3間)
*
*
*
*
*
* (21間) http://www.easyways.com.tw/BIG5/ez_newshop.htm
*
*

## 連出去
* 休閒小站網站
天仁茶業

**天仁茶業**（）係一個國際茶品嘅舖頭，專賣加咗一啲味嘅凍熱嘢飲同茶產品，響1961年喺台灣由李瑞河開始搞。天仁茶業嘅牌子有**天仁茗茶**（）同**喫茶趣**（）。天仁茶業依家喺台灣、香港、澳洲、日本、大馬同埋美國都有分店。 

## 睇埋
*天福集團（天仁茶業喺中國大陸嘅分公司）

## 連出去
* 天仁茗茶網站
* 喫茶趣網站
荔灣區立賢小學

係中國廣東廣州嘅小學，2004年9月1號成立，位置喺荔灣區黃沙大道120號。

## 史
立賢教育機構喺2004年6月成立咗中學部後，時隔3個月又成立咗小學部，初期位置喺荔灣區增埗嘅水泥廠附近（今日嘅灣畔大街近增埗公園嘅位）。2009年因水泥廠搬遷同埋增埗一帶搞環保開發，學校向南搬到而家嘅黃沙大道一帶繼續辦學。

## 連出去
* 广州市荔湾区立贤学校（小学部）

類:廣州小學
類:荔灣區
菲臘·普拉因

（，；）係德國嘅時裝設計師，西德上巴伐利亞慕尼黑人，佢因為創辦過Philipp Plein嘅奢侈品牌而出名。

## 出面網頁
* 

類:德國人
類:時尚設計師
廣安錢莊舊址

係中國廣東廣州嘅古蹟，清末民初時期起好，位置喺荔灣區梯雲東路188號。間嘢曾經由周氏族人辦嘅錢莊，主要搞國內外嘅周氏家族存錢同匯錢啲數。1956年被充公後變成旅店，直到1980年代初先至畀返周氏家族。2005年1月被列入廣州市登記文物，2008年12月19號升級成廣州市嘅文物。

間嘢一共有四層樓。其中1樓做舖頭，2、3、4樓做民宅。

## 攷
* 一四的广州（30）：广安钱庄旧址 sina blog
* 關於公布第七批廣州市文物保護單位的通知

類:荔灣區
廣州市國防教育中心

係中國廣東廣州嘅一間以國防教育為主嘅教學基地同埋博物館，亦係廣州市嘅愛國主義教育基地同埋廣州市嘅黨員教育基地，1999年起好，位置喺天河區天源路23號（世紀綠洲西邊）。

間嘢主要以中華人民共和國現有嘅國防教育、兵器模型、國旗、國徽同埋國歌、廣東同廣州地區啲文化做展覽為主。1999年被定為廣州市學生軍訓定點基地。

## 連出去
* 广州市国防教育中心简介 中国广州网

類:廣州博物館
類:天河區建築物
廣州魯迅紀念館

，廣州街坊又嗌**鐘樓**（），係中國廣東廣州嘅民國建築同埋博物館，大清光緒卅二年（1906年）起好，位置喺越秀區文明路嘅中山圖書館正門對入面。

## 史
間嘢喺大清光緒卅二年起好，初期係間鐘樓禮堂，1924年1月20～30號，間嘢因為開過中國國民黨第一次全國代表大會而出名。1926年下半年轉成中山大學嘅校本部辦公樓。1927年，魯迅喺呢間嘢住過重寫過《在鐘樓》等文章。中山大學搬到河南一帶後，原先嘅鐘樓俾中共廣東省委喺1958年開闢成紀念館兼修繕，直到中華人民共和國成立10週年當日開館。1988年連同出面嘅革命廣場做咗中華人民共和國重點文物。

由於廣東省博物館喺2010年搬到珠江新城，鐘樓亦同明遠樓一齊閂檔重搞修繕工作；2012年又從廣東省博物館分拆，成為獨立嘅公益一類事業單位。直到2016年11月12號，紀念館重新開放。

## 風格
間嘢嘅佔地面積1900平方米，建築面積2888平方米。正門有間大鐘樓，牆身米黃色同白色，水泥結構。成間嘢睇落去好似間西式教堂噉。

## 連出去
* 广州鲁迅纪念馆重新开馆 新浪 （2016-11-13）
* 广州鲁迅纪念馆重新开放 新华网 （2016-11-14）
* 广州鲁迅纪念馆重新开馆 安徽博物院 （2016-11-15）

類:廣州博物館
Palm OS

**Palm OS**係原本由Palm Inc.開發嘅流動作業系統，喺1996年推出，作為喺Palm Pilot掌上電子手帳上運行嘅作業系統。當年以佔位細細，運行快，而受到歡迎，成功打開咗電子手帳嘅普及性。

Palm呢個商標被ACCESS收購後，喺2007年Palm OS改名做**Garnet OS**，再喺2009年改名做WebOS。
插水

**插水**係個通常用喺足球方面嘅用語，指喺球場上扮嘢，務求呃球證做出有利自己嘅錯誤裁決。球場上最常見嘅「插水」方法，係某球員假扮被對手「侵犯」到跌低，然後詐諦受咗傷而好痛噉捵地，博取球證判罰對方，或者畀己隊踢個罰球。「插水」失敗（即係被球證識穿）嘅後果通常係自己領黃牌。

插水並唔等同「假動作」——後者係啲非犯規技巧，用嚟呃對手，而唔係球證／裁判。

## 原意
插水原意係指跳水運動入面垂直插入水度嘅動作，而插水嘅英文「diving」亦有跳水嘅意思。

## 引伸
喺種種運動競技之中，所用到嘅類似招數，亦叫「插水」，引伸到任何假扮跌低嘅行為。

「插水」一詞亦用於其他場合，例如求財騙徒嘅勒索手段，同埋理念衝突者陷害政敵嘅詭計。

「插水」亦可以指由高位大幅跌落低位嘅意思。

## 參考

## 另見
*碰瓷

‏‎
廣州市總工會職業技術學校

，又嗌，係中國廣東廣州嘅技校，1979年成立，有三個校區，分別喺荔灣區、越秀區同埋白雲區入面。

## 三個校區
*東川校區：越秀區東川路94號
*同和校區：白雲區同和同泰路雲祥街176號
*中八校區：荔灣區中山八路75號

呢三個校區主要招收生源都唔一樣：

## 校服色

;短袖
*衫：，有領有紐扣，左右對稱，領同袖口都係帶些少邊。
*褲：，兩邊有嘅細線。
;長袖
*衫：相間。領同袖口都係純，正面上中下，中間嘅花紋似V字但中間薄兩邊厚。兩個袖上半部分到膊頭位頂部有花紋，之間有相間嘅花紋
*褲：，兩邊帶有嘅梯形花紋。

## 出面網頁
* 

類:廣州技校
類:荔灣區

類:廣州市白雲區
彭斯 (畫家)

**彭斯**（，）係中國大陸畫家，湖南衡陽人，2004年從中央美術學院版畫系畢業後，先後做過中國美術家協會會員、中國美術家協會第八次全國代表大會代表同埋湖南省油畫學會會員。

## 主要作品
* 《紅色男人體》
* 《粉色女人體》
* 《一阵風擄過》
* 《佚名系列》
* 《無題系列》
* 《春日午後的龍坡》
* 《漁山晚照》
* 《獨自杏花開》
* 《玉米地裡的牛和驢》

## 連出去
* 彭斯：画家应该做有质量的人（图） 中國新聞網 （2014-05-04）

## 出面網頁
* 
* 

斯
類:湖南人
類:中國畫家
美蘭妮亞

**美蘭妮亞**係希臘文單詞「」演變而成嘅女人名，可以係：
* 美蘭妮亞侵：美國第50任第一夫人，前南斯拉夫人。
* 美蘭妮亞·格力高：意大利水球員。
* 美蘭妮亞·阿爾比亞：瑞士花式溜冰員。
必嘉老綫

**必嘉老綫**（**Bakerloo line**）係倫敦地下鐵營運嘅地下鐵路綫，由必嘉街站（Baker Street）去到窩打老站（Waterloo），有25個站，長23.2公里。

## 站一覽
# 哈羅及威爾德斯通（）
# 肯頓（）
# 南肯頓（）
# 北溫布萊（）
# 溫布萊中央（）
# 石橋公園（）
# 哈利斯登（）
# 威斯登交匯（）
# 肯薩綠地（）
# 昆士柏（）
# 基爾本公園（）
# 麥達維爾（）
# 華域大道（）
# 柏靈頓（）
# 艾威道（）
# 馬里波恩（）
# 必嘉街（）
# 麗晶公園（）
# 牛津圓環（）
# 皮卡迪利圓環（）
# 查令十字（）
# 堤岸（）
# 窩打老（）
# 琳寶北（）
# 象堡（）
美蘭妮亞·格力高

（；）係意大利女子水球員，倫巴第大區人。2004年喺雅典辦嘅奧運會水球大賽幫過意大利隊成功攞咗冠軍。

## 攷
* 

類:意大利運動員
類:水球員
尼泊爾油牆假期

《**尼泊爾油牆假期**》（**Painted With Love**）係香港電視娛樂嘅資訊節目，由慈善組織點滴是生命製作，2016年11月21號到12月12號逢禮拜一喺23:45 - 00:15喺ViuTV播，雖然係喺實驗電視時段播嘅非自製節目，但無歸類入實驗電視系列，亦無喺ViuTV網站同應用程式提供節目重溫。

節目主持係游水運動員方力申、歐鎧淳，去尼泊爾山區幫手起學校。

## 每集一覽

## 出面網頁
*ViuTV：尼泊爾救災之旅！方力申、歐鎧淳義教起樓一腳踢
G-1格鬥會挑戰賽

《**G-1格鬥會挑戰賽**》（**G-1 Fight Club Champion**）係香港電視娛樂製作嘅真人騷節目，2016年11月7號同8號禮拜一同二22:00-23:00喺ViuTV首播，一共2集。節目係《G-1格鬥會》嘅特別篇，頭一集由兩位挑戰者何慈茵同余曉彤對決，贏嗰位可以挑戰《G-1格鬥會》亞軍郭思琳。

## 每集一覽

## 出面網頁
*ViuTV：G-1格鬥會挑戰賽
廣東省中研白癜風醫學研究院

係中國廣東廣州嘅有醫療、科研、教學、治療、信息、開發喺埋一齊嘅私人醫院，2012年成立，位置喺天河區中山大道西儒林大街1號（窩嘜棠下分店隔籬）。醫院喺醫白蝕方面比較出名。佢既係華南規模最大嘅白癜風專科醫院，又係華南地區第一間中西專業嘅祛白醫院。

## 註

## 出面網頁
* 

類:廣州醫院
類:天河區
新澤西號

**新澤西號**（英文：**USS New Jersey**，舷號：**BB-62**）係美國海軍嘅戰列艦，個名嚟自新澤西州。隻船1942年落水，參與過第二次世界大戰唔少太平洋嘅戰役，之後參與過韓戰同越戰，幾次退役後又再復役，1991年最後一次退役，2000年改裝做海上博物館。

## 訪問香港
1953年8月23號，新澤西號訪問香港，因為食水深，穿唔過鯉魚門入唔到維多利亞港中心，只係泊喺將軍澳，所以香港就出咗句歇後語：「新澤西，食水深」，代表牟取暴利，特別指廚師剋扣伙食買餸錢。

## 參考

## 出面網頁
*新澤西號博物館
香港美國學校

**香港美國學校**（, 簡稱 ASHK）係香港新界大埔區一間私立國際學校，喺大埔泮涌馬聰路6號，羅定邦中學、馬窩路花園隔籬，2016年創校，係繼香港國際學校、香港美國國際學校後香港第三間以美國學生做對象嘅國際學校。呢間係一條龍學校，由小學預備班到十二年級都有。香港美國學校由 Esol Education 擁有同營運，佢哋旗下仲有 9 間姊妹學校 同 1 間大學。

## 史
佢重用佛教慧遠中學校舍。佛教慧遠中學二〇一二年因政府殺校而執笠。校舍因而丟空幾年。

## 課程
ASHK 嘅課程跟隨美國 Common Core 標準（數學同英文）、Next Generation Science Standards (NGSS)（科學），同埋 American Education Reaches Out (AERO) 嘅社會科指引。至於十一同十二年級嘅學生，ASHK 會提供 國際文憑（IB）文憑課程（DP）。

### 中文課程

學校有四級中文課：

*基礎班同埋進階班：用簡體字教學，同埋用情境故事教學法
*高階班同埋高級班：用繁體字教學，採用香港本地教材《我愛學語文》及《啟思生活語文》，高階班課程會起高級班課程中做出調整。

## 參考

## 外部連結
* 香港美國學校
雅谷餐廳

**雅谷餐廳**（）係香港港島跑馬地一間西餐廳，喺黃泥涌道79A號，1967年開張，本嚟喺銅鑼灣波斯富街，1976年喺跑馬地買咗座樓將餐廳搬過去，嗰度高兩層、五千幾呎大。佢哋主要賣高級法國菜。
畢架山小學

**畢架山小學**（）係香港九龍九龍塘一間私立國際小學，喺畢架山義德道23號，屬英基學校協會旗下學校，1967年創校。
明愛聖若瑟中學

**明愛聖若瑟中學**（）係香港新界青衣島一間津貼中學，喺楓樹窩路10號，1971年由香港明愛創辦，嗰時叫**明愛聖若瑟職業先修學校**（），校址喺荃灣城門道，1989年搬去青衣，2001年改做文法中學同改校名。
中西區文物徑

**中西區文物徑**（）係香港港島中西區一組文物徑，由康樂及文化事務署轄下嘅古物古蹟辦事處規劃，串連區入面嘅歷史建築及舊址，而家有三條路線：中區線、上環線同西區及山頂線，分別喺1997年10月1999年7月及2000年12月正式開通。

## 出面網頁
*中西區文物徑 - 古物古蹟辦事處
香港四邑商工總會陳黎繡珍紀念學校

**香港四邑商工總會陳黎繡珍紀念學校**（）係香港新界長青邨一間已停辦嘅津貼小學，1977年由香港四邑商工總會創辦，2006年因收生不足被政府殺校，原址校舍被清拆同起咗居屋青俊苑。

則師陳百強紀念亡母陳黎繡珍而起。陳黎繡珍即陳南昌老婆。
廣州鴻業皮膚病專科醫院

係中國廣東廣州嘅有醫療、科研、教學、治療喺埋一齊嘅私人醫院，亦係四川鴻業集團屬下嘅機構，2010年6月19號成立，位置喺海珠區南洲路501號（南洲路同廣州大道南交界西北角，近洛溪大橋）。醫院喺醫皮膚病方面比較出名。佢既係嶺南地區第一間兼唯一嘅皮膚病醫院，又係中國大陸第一間提倡皮膚美容養護同埋醫皮膚病嘅專科醫院。

## 出面網頁
* 

類:廣州醫院
類:天河區
亞媽笏

**亞媽笏**（）係香港新界北區東面一笪地方，喺烏蛟騰北面，可以由新娘潭路經山路去到。
小長城

**小長城**（）係香港長洲東面一條遠足徑，因為全條路都用石鋪，欄杆全部都係石欄，睇落有幾分似萬里長城，所以有呢個名。

小長城長850米，入口喺觀音灣，經芝麻坑，終點係長洲最東點玉璽石。
金巴崙長老會耀道中學

**金巴崙長老會耀道中學**（）係香港新界元朗一間津貼中學，位於康業街28號，2005年由金巴崙長老會創辦。
天主教母佑會蕭明中學

**天主教母佑會蕭明中學**（）係香港新界葵涌一間津貼中學，喺葵葉街6號，1973年由天主教母佑會創辦。

## 舊生
*梁小冰
廣東司法警官職業學院

（）係中國廣東廣州嘅學院，2002年4月19號開辦，有兩個校區同一個實訓基地。

佢係由廣東司法學校同廣東省司法警察學校嘅合併基礎上而加開嘅有高等學歷招生嘅學校。

## 詳細位置
*龍眼洞校區：天河區龍眼洞龍騰路245號
*石井校區：白雲區石井石潭西路30號
*實訓基地：增城區三江鎮華立科技園華立路7號

## 出面網頁
* 
* 招生信息网

類:天河區
類:廣州市白雲區
類:增城
鳳坑

**鳳坑**（），係香港新界北區一笪地方，喺沙頭角海西南，鹿頸同谷埔之間，有條**鳳坑村**，主要住張氏客家人。
上訴法庭 (香港)

**香港高等法院上訴法庭**（**Court of Appeal**）係香港高等法院嘅其中一個組成部份之一，除咗處理香港高等法院原訟法庭嘅上訴訴訟，亦負責處理香港區域法院同香港土地審裁處嘅上訴訴訟，地位只係低過香港終審法院。

## 睇埋
*香港高等法院原訟法庭
殘疾人權利公約

《**殘疾人權利公約**》（***Convention on the Rights of Persons with Disabilities***）係一份國際性嘅人權條約，保障殘疾人嘅人權，由聯合國喺2006年12月13號通過，2008年5月3號正式生效，簽約國包括歐盟同另外167個國。
打水灣 (南丫島)

**打水灣**（**Ta Shui Wan**）係香港一海灣，喺南丫島東部，索罟灣同模達灣之間，有十幾戶人住喺嗰頭。
連續函數

**連續函數**（）係數學入面一類好重要嘅函數，數學分析同拓撲學都會研究佢。呢個概念喺牛頓嘅年代已經有，當時會有唔斷嘅線嚟形容，即係「not broken curve」。之後到咗十九世紀，就開始有一個確實嘅定義。

## 定義
設A\subseteq\R,f:A\to\R,c\in A。

假設有個\varepsilon >0，咁就會有一個\delta>0符合，如果喺A入面有一點x\in A符合|x-c|，咁|f(x)-f(c)|。

咁就會話f喺c嗰度係連續嘅（f is continuous at c）。

如果以下條件唔成立，就會話f喺c嗰度係唔連續嘅（f is discontinuous at c）。

;注意：
* 喺呢個定義入面睇到，如果c係一點包圍點，咁加埋如果f係c嗰度係連續嘅，咁\lim_{x\to c}f(x)=f(c)。
* 由上面嘅定義睇到，f喺c呢點度係定義好。
* 同時，f趨向c嘅極限係喺\R入面存在。呢個極限係等於f(c)。

## 連續數列要求
對應函數數列要求，喺呢個課題上面，都會有相類似嘅要求。

;定理

f喺c度係連續嘅，咁一定係每一個喺A入面嘅數列(x_n)係趨向c嘅，對應嘅(f(x_n))都係趨向f(c)。「\iff」

## 唔連續嘅要求
假設A\subseteq\R,f:A\to\R,c\in A。

f喺c到係唔連續嘅，咁一定係每一個喺A入面嘅數列(x_n)係趨向c嘅，對應嘅(f(x_n))係唔趨向f(c)。「\iff」

呢個要求屬於，數列要求嘅推理。

## 集上連續函數
假設A\subseteq\R,f:A\to\R。B係A嘅子集，即係B\subseteq A。

如果f喺B入面每一點都係連續嘅話，我哋會叫f係連續喺集B上面（f is continuous on set B）。

## 例子
f(x):=c，c係一個常數。

呢個係一個連續函數。因為\lim_{x\to c'}f(x)=c同時f(c')=c，所以佢係連續函數。同時，佢係每點都係連續。

f(x):=x。

呢個都係一個連續函數。

## 睇埋
* 極限
* 函數組合嘅連續性
* 間上連續函數
* 保西奴中間點定理
* 統一連續
鍾屋村 (屯門)

**鍾屋村**（**Chung Uk Tsuen**）係香港新界屯門區北部一條村，鄰近洪水橋，村入面居民主要係鍾氏，起咗幾百棟三層村屋。

## 交通
*香港輕鐵：鍾屋村站
石希露

**石希露**（，）係香港女藝人，2016年參選ViuTV選美節目《美選D.n.A》入圍最後廿強而開始出名。

## 簡歷
石希露以前讀筲箕灣官立小學（2008年畢業）同埋保良局馬錦明夫人章馥仙中學，本嚟喺荃灣一間寵物診所做看護，自己亦養咗好多隻貓。2016年，佢參選ViuTV選美節目《美選D.n.A》，因為身上有好多紋身，加埋有一定身材，而引起觀眾留意。

石希露喺《美選D.n.A》入面嘅才藝表演拉大提琴，但因為表現失準嘅場面畀ViuTV攞嚟做宣傳片，最後雖然佢未能夠入到十二強，但ViuTV都畀機會佢，主持一個同被遺棄貓狗有關嘅電視節目。

## 演出作品
### 電視節目（[[viuTV]]）
*2016年：《美選D.n.A》參賽者
*2016年：《守護毛小孩》主持
越秀區明德實驗學校

**越秀區明德實驗學校**係中國廣東廣州嘅一間中學，1931年1月13號開辦，位置喺越秀區一德路舊部前56號（石室聖心教堂西邊隔籬）。佢係廣州市第3中學屬下嘅全日制民辦初中。

## 校服色

呢間學校同廣州市第3中學嘅品種一模一樣。

## 史
1931年1月13號，天主教進行會嘅青年會長陳秉卿同會員陳榮軒等人建議將女青年會會所改成學校或醫院，最後俾教會通過咗而開辦。初期嗌**聖神女子中學**，但半年後改名做**私立明德女子中學**，由於嗰時宗教方面比較濃厚，所以成間學校教學模式有好大埐天主教嘅氛圍。1933年1月29號，學校開辦咗初中部，同時亦打算開辦高中部。學校為咗實現六年中學計劃而收返周邊所屬嘅出租屋，喺1934年搞擴建工程。同年7月13號加開初中部，重喺1936年初將日新小學女校併入嚟。學校原計劃開辦高中師範科，但由於嗰時教育部命令將冚唪唥私立師範機構改成公辦，凈可以辦普通高中而辦唔成。1935年10月24號加開普通高中而成為完全中學。

但好景唔長，學校開辦無耐因戰亂而一度停辦，經過天主教會唔停噉努力，直到1938年打破日軍嘅干涉而復辦。嗰時學校凈收男仔唔收女仔直到1946年日軍投降先至恢復返。而「明德」個名亦一直留咗落嚟。

## 睇埋
* 廣州市第3中學

## 出面網頁
*
劉振南

**劉振南**（；；）係臺灣嘅戲劇導演，臺北人。2012年憑藉佢拍嘅《我的拼湊家庭》而入圍金穗獎而出道，2016年中整過《藥笑24小時》而入選金鐘獎嘅三項提名。

## 死
2016年11月26號晏晝接近挨晚時分（UTC+8），劉振南喺新北三重區嘅三重國民運動中心做完運動，準備嘟停車卡時唔小心將卡跌到車出面，佢開車門執返張卡嗰時，隻右腳踹到油門，架車衝前夾住咗佢。佢送院搶救後不治，終年37歲。事件震驚成個臺灣娛樂界。

## 攷
* 37歲導演劉振南意外身亡 撿卡誤踩油門遭夾死 中時電子報 （2016-11-27）
* 「開車門撿卡」竟送命37歲導演劉振南誤踩油門遭夾死 ETtoday 新聞雲 （2016-11-27）

振南
類:臺灣導演
類:交通意外死者
函數組合嘅連續性

**函數組合嘅連續性**（Combination of Continuous Function）係連續函數中嘅一個概念。佢係講緊兩個函數組合之後嘅連續性。呢套概念想解答嘅問題係：兩個連續函數組合之後重係唔係連續。

組合就包括函數嘅處理方法，即係+,-,\times,\div,\circ。

## 點連續計算法
假設A\subseteq\R，f同g都係函數，b\in\R係一點實數。

假設c\in A係A入面嘅一點，咁f同g喺c呢點度都係連續嘅。以下嘅都會係啱嘅：
* f+g,f-g,fg,bg都會喺c呢點度連續。
* 再假設h:A\to\R喺c\in A呢點度係連續嘅，同埋h(x)\neq0,\forall x\in A，咁\frac{f}{h}都係喺c呢點度連續。

### 證明
根據假設得知，\lim_{x\to c}f(x)=f(c)同埋\lim_{x\to c}g(x)=g(c)。

咁利用函數極限嘅計算法則得知，
* \lim_{x\to c}f(x)+g(x)=\lim_{x\to c}f(x)+\lim_{x\to c}g(x)=f(c)+g(c)
* \lim_{x\to c}f(x)-g(x)=\lim_{x\to c}f(x)-\lim_{x\to c}g(x)=f(c)-g(c)
* \lim_{x\to c}f(x)\times g(x)=\lim_{x\to c}f(x)\times \lim_{x\to c}g(x)=f(c)\times g(c)
設f(x):=b，咁利用上面\lim_{x\to c}b\times g(x)=\lim_{x\to c}f(x)\times g(x)=\lim_{x\to c}f(x)\times \lim_{x\to c}g(x)=f(c)\times g(c)=b\times g(c)。

設h:A\to\R喺c\in A呢點度係連續嘅，同埋h(x)\neq0,\forall x\in A，咁利用函數極限嘅計算法則得知，

\lim_{x\to c}\frac{f(x)}{g(x)}=\frac{\displaystyle{\lim_{x\to c}f(x)}}{\displaystyle{\lim_{x\to c}g(x)}}=\frac{f(c)}{g(c)}。

因為連續函數嘅定義係，如果\lim_{x\to c}f(x)=f(c)，咁f就係喺c呢點度連續。

所以以上各式成立。

## 集上連續計算法
由點連續計算法可以推出，集上連續嘅計算法。

### 定理
設A\subseteq\R，f同g都係喺集<math>A</math>上面連續，b\in\R係一點實數。以下都會係啱嘅：
* f+g,f-g,fg,bg都會喺集A上面連續。
* 再假設h:A\to\R喺集A上面連續嘅，同埋h(x)\neq0,\forall x\in A，咁\frac{f}{h}都會喺集A上面連續。

### 例子
* 多項式函數：f(x)=a_nx^n+a_{n-1}x^{n-1}+\cdots+a_1x+a_0係一個喺\R上面連續嘅函數。
* 有理函數：設p,q係兩個多項式函數，而且喺集A上面連續。只要將q嘅根除去，即係x\not\in\{a_1,a_2,\cdots,a_n\}，a_1,a_2,\cdots,a_n係q嘅根，咁q(x)\neq0，得出有理函數r(x):=\frac{p(x)}{q(x)}喺所有x點入面，除咗以上講嗰啲點之外，都係連續嘅。
* 因為\sin，同\cos都係喺\R連續嘅，所以可以得知\tan,\sec,\cot,\sec都係喺某一堆點連續嘅。

## 絕對同開方連續函數
### 絕對連續函數
設A\subseteq\R，f:A\to\R。定義|f|為|f|(x):=|f(x)|,\forall x\in A。咁以下兩條一定成立：
* 如果f喺c\in A呢點連續，咁|f|都會喺c\in A呢點連續。
* 如果f喺集A上面連續，咁|f|都會喺集A上面連續。

### 開方連續函數
假設A\subseteq\R，f:A\to\R，f符合f(x)\geq0,\forall x\in A。定義\sqrt{f}為\bigl(\sqrt{f}\bigr)(x):=\sqrt{f(x)},\forall x\in A。咁以下兩條一定成立：
* 如果f喺c\in A呢點連續，咁\sqrt{f}都會喺c\in A呢點連續。
* 如果f喺集A上面連續，咁\sqrt{f}都會喺集A上面連續。
以上兩條都係可以由數列要求，推到函數極限，再引出以上兩個結果。

## 組合函數嘅連續性
喺連續性入面，係可以討論埋組合函數呢一個函數運算嘅方法。以下嘅定理會證明出f:A\to\R喺c\in A呢點度連續，同埋g:B\to\R喺b=f(c)\in B呢點度連續，會引伸出g\circ f喺c呢點度係連續。當然g\circ f會係定義到，同埋f(A)\subseteq B。

### 定理一
假設A,B\subseteq\R，f:A\to\R同埋g:B\to\R，符合f(A)\subseteq B。

如果f喺c\in A呢點到連續，同埋g喺b=f(c)\in B呢點度連續，咁g\circ f喺c呢點度係連續。

**證明：**

假設W係g(b)嘅\varepsilon-鄰區。

咁因為g喺b度係連續，所以就會有一個b=f(c)嘅\delta-鄰區叫V_g，使到如果y\in B\cap V_g，咁g(y)\in W。

同時，因為f喺c度係連續，所以就會有一個c嘅\delta-鄰區叫V_f，使到如果x\in B\cap V_f，咁f(x) \in V_g。

因為f(A)\subseteq B，所以如果x\in A\cap V_f，咁f(x) \in B\cap V_g。

因此，g\circ f(x)=g(f(x))\in W。

因為W係任意一個鄰區，咁g\circ f就係喺c呢點上面連續。

### 定理二
假設A,B\subseteq\R，f:A\to\R同埋g:B\to\R，符合f(A)\subseteq B。

如果f喺集A上面度連續，同埋g喺集B上面度連續，咁g\circ f喺c呢點度係連續。

## 睇埋
* 極限
* 連續函數
* 間上連續函數
* 保西奴中間點定理
* 統一連續
亞歷山大·伊帕多夫

（，；）係國際象棋大師，亦係土耳其嘅頂級棋手之一，雖然喺烏克蘭利維夫州利維夫出世，但佢有烏克蘭、土耳其同埋西班牙嘅三重國籍身份。

佢代表土耳其象棋隊參加咗2012年，2014年同2016年嘅國際象棋奧林匹克比賽。喺2016年10月嘅ELO評級入面排喺全球第八十九位，土耳其國內排第一。

## 生平
伊帕多夫喺1993年7月16喺烏克蘭利維夫州利維夫出世。 4歲時俾佢老竇教佢點捉棋，6歲時俾佢阿媽帶到當地嘅象棋會訓練咗四年咁耐。2003年3月喺烏克蘭當地舉辦嘅10歲以下級比賽攞咗冠軍，直接晉級到希臘辦嘅世界U10組青年象棋錦標賽，嗰年喺133位參賽者當中實現奇跡攞咗第11嘅成績。

2007年喺烏克蘭14歲以下錦標賽攞咗第二而直通到喺土耳其辦嘅世界U14冠軍錦標賽。嗰年冠軍錦標攞咗第八嘅成績。2008年喺Elo評級攞咗207分，成為烏克蘭U16同U20嘅冠軍。2009年1月到2012年2月間代表過西班牙隊參加象棋比賽，重喺2011年大卡佩勒象棋公開賽攞過第三。
從2012年2月開始，伊帕多夫正式代表土耳其隊參加國際象棋大賽。同年8月一嘢擊敗丁立人、同埋余泱漪、韋奕而成為雅典世界青年國際象棋錦標賽冠軍，重攞埋2013年FIDE世界盃嘅參賽資格，但隨後喺第一輪輸咗畀而出局。 

2013年2月，亞歷山大·伊帕多夫喺土耳其國際象棋錦標賽攞咗季軍。同年9月喺伊兹米特舉辦嘅世界青年國際象棋錦標賽入面，雖然佢喺總分13分嘅比賽攞咗10.5分，但因為比余泱漪少咗0.5分而攞咗亞軍。2014、2015年喺土耳其攞咗國際象棋冠軍。尤其喺2015年嗰屆，攞咗差0.5分到滿分嘅紀錄，比亞軍多咗1.5分 。2015年3月喺歐洲個人國際象棋錦標賽攞咗第7而殺入喺巴庫辦嘅2015年世界盃，嗰年嘅世界盃凈晉級到第二輪被淘汰。

2016年9月喺巴庫辦嘅世界國際象棋奧林匹克運動會入面，亞歷山大·伊帕多夫代表土耳其隊喺最後一輪比賽擊敗咗格魯吉亞隊嘅大師——Mikheil Mchedlishvili而攞咗隊史上最高嘅第六。

## 教育
伊帕多夫喺2014年喺夏爾奇夫攞咗烏克蘭雅羅斯拉夫智者法學院嘅學士學位。佢識講一口流利嘅俄文、烏克蘭文、西班牙文、英文同埋土耳其文。 

## 西洋棋社
喺佢嘅成個職業生涯之中，亞歷山大·伊帕多夫代表以下西洋棋社參加過各種國際聯賽:
* 2016 – Deniz Su Aquamatch Satranç Gençlik ve Spor Kulübü (土耳其)
* 2012 – Bois Colombes (法國)
* 2012 – 2012 Niş (塞爾維亞)
* 2011 – 2015 İstanbul Teknik Üniversitesi Spor Kulübü (土耳其)
* 2011 – 2016 SK Turm Emsdetten (德國)
* 2010 – 2014 Law Academy Chess Club (烏克蘭)
* 2007 – Club d’Escacs Barberà (西班牙)

## 主要比賽
* Ipatov vs Sergei Zhigalko, 27th Cappelle-la-Grande (2011), Queen's Indian Defense: Fianchetto. Nimzowitsch Variation Timman's Line
* Nils Grandelius versus Ipatov, World Junior Championship (2012), Indian Game: Anti-Nimzo-Indian (E10)
* Ipatov versus Sergey Volkov, Moscow Open (2010), Semi-Slav Defense: Anti-Noteboom. Stonewall Variation Portisch Gambit (D31)

## 攷

## 出面網頁
* 
* Alexander Ipatov rating card at FIDE 
* Alexander Ipatov chess games at 365Chess.com
* Alexander Ipatov player profile and games at Chessgames.com
* Alexander Ipatov player profile at Chess.com
* Interview with GM Alexander Ipatov after winning WJCC Chessdom
張可凝

**張可凝**（，）係香港女歌手，主要喺宴會活動做表演嘉賓，亦參加過唔少歌唱比賽，包括喺2011年中國音樂金鐘獎流行音樂大賽全國女子組攞第五名同埋最佳音樂潛力獎，同埋又曾經喺香港無綫電視歌唱節目《超級巨聲》第一季入面做表演嘉賓。

## 官非
2016年11月27號朝早，張可凝同25歲姓郭前男友因為傾箍煲而發生爭執，期間郭畀人𠝹傷左邊面，事後張可凝畀警方拉咗，被控一項普通襲擊罪，最終判社會服務令。

## 參考
*涉𠝹傷前男友臉　歌手張可凝准保釋候審
*姐弟戀爆煲𠝹傷前男友　涉案女為攞獎歌手

## 出面網頁
*
第11屆法國總統共和黨提名初選

**第11屆法國總統共和黨提名初選**響2016年11月20號同27號舉行。

今次係法國保守黨派第一次就總統候選人提名舉行初選，投票率去到七成，法國中間偏右共和黨總統候選人提名第一輪投票由曾經做過總理嘅菲永以黑馬大幅領先，佢將會同前總理朱佩躋身第二輪投票，爭奪出年總統大選入場券；原本係總統熱門人選之一嘅前總統薩爾科齊就認輸。

## 結果
### 第一輪投票
初步點票結果話，曾經響前總統薩爾科齊執政期間做過總理嘅菲永，就以黑馬攞到超過四成選票，大幅拋棄另外六個對手，佢原本響民意調查度落後，但近日響電視辯論度表現出色，令佢人氣急升。

至於一直係選前大熱嘅朱佩就以超過兩成選票排第二，由於冇參選人響第一輪投票攞到過半數，意味著菲永同朱佩將會響下個禮拜日第二輪投票嚟分輸贏，爭到出年春天總統大選嘅入場券。

## 分析
菲永同朱佩響稅務同退休年齡等議題上政治理念差唔多，不過菲永響難民問題上立場較朱佩強硬。佢提出以公投嚟決定係唔係接受歐盟提出嘅難民配額，朱佩就主張尊重宗教自由。由於執政左翼社會黨響現任總統奧朗德領導下民望插水，估計總統寶座會由共和黨嘅總統候選人同極右國民陣線主席瑪麗勒龐嚟爭。極右國民陣線主張反移民、反伊斯蘭同反建制。雖然數據話，政黨響之前大選票數唔高，顯示瑪麗勒龐贏出嘅機會唔大。但有分析認為，法國國內響恐襲陰霾下同反難民情緒升溫，加上英國脫歐公投同美國大選結果都反映民粹主義抬頭，呢啲反建制嘅票最終都可能會流向瑪麗勒龐。

## 後續
### 第一輪投票
原本希望用「民粹牌」捲土重來嘅薩爾科齊就落後朱佩幾個百分點，佢承認落敗，又認為菲永比較清楚法國面對緊嘅挑戰，表態支持對方出選總統。

## 睇埋
*第11屆法國總統選舉

## 攷

11
類:2016年選舉
珠江三角洲地區城際軌道交通

**珠江三角洲地區城際軌道交通**，又叫**珠三角城際快速軌道交通**，係中國廣東省一個計劃緊並正逐步實施嘅城際軌道交通系統。呢個運輸系統致力於形成以廣州、深圳、江門、珠海為主要樞紐，覆蓋區域內主要城鎮，便捷、快速、安全、高效嘅城際軌道交通網絡。以實現以廣州為中心、主要城市間1小時互通，以及珠江三角洲中部、東部同西部都市區內部1小時互通。2005年3月16號，國務院審議並原則通過《環渤海京津冀地區、長江三角洲地區、珠江三角洲地區城際軌道交通網規劃》，喺呢個規劃中，到2020年，珠江三角洲地區城際軌道交通總里程約達600公里。至2009年9月，國家發改委又批覆《珠江三角洲地區城際軌道交通網規劃（2009年修訂）》，呢個規劃中各線路合計里程達1478公里，線路條數達23條（包括建造中之線路），遠景建設鐵路網總長達到1890公里，預計到2030年珠三角地區將建成基本覆蓋所有縣級以上城鎮嘅城際軌道交通網絡。而呢個城際軌道交通線嘅建設及營運，由廣東省政府投資設立嘅國有獨資有限公司——廣東省鐵路建設投資集團公司負責。

## 線路規劃
### 已開通
*廣州深圳城際軌道交通
*廣珠城際軌道交通
*廣佛地鐵
*廣佛肇城際軌道交通（2009年9月29號動工，2016年3月30號通車。）
*莞惠城際軌道交通（小金口站至常平東站區間已於2016年3月30號開通運營。）

### 而家起緊
*廣清城際軌道交通，2012年11月22號開工
*廣佛環線，預計2012年底開工。
*穗深城際軌道交通，2008年12月21號開工。
*肇高南城際軌道交通
*深江鐵路

### 近、中期規劃
*廣惠城際軌道交通
*深惠城際軌道交通
*珠斗城際軌道交通
*廣佛江珠城際軌道交通
*廣州－汕尾城際軌道交通
*江恩城際軌道交通
*惠河城際軌道交通
*佛莞城際軌道交通
*小欖－虎門城際軌道交通
*中山－南沙－虎門城際軌道交通
*深珠城際軌道交通

#### 計劃連接
*港深機場鐵路

## 參考同埋註




## 出面網頁
*廣東省鐵路建設投資集團公司

類:廣州鐵路
溫碧霞

**溫碧霞**（**Irene Wan**，），原名**溫碧玉**，係香港女演員，1982年出道，初頭主要拍電影，1990年代開始拍埋電視劇集，2000年嫁畀何祖光（Kenny）後淡出，2016年復出幫viuTV拍劇集《三一如三》做其中一位女主角黃美玲。

溫碧霞有份主演嘅電影《墮落花》喺2019年入圍香港亞洲電影節。

## 專輯
* 《溫碧霞 (專輯)》
* 《海潮》
* 《水的個性》
* 《海潮》新曲＋精選
* 《情無後悔》
* 《掙扎》
* 《美麗人生 (溫碧霞專輯)》
* 《我愛的你不在身邊》
* 《海潮》（3"CD）（限量編號版）

## 參考

## 出面網頁

類:香港女演員
碧霞
游學修

**游學修**（**Neo Yau**，）喺香港出世，畢業於香港演藝學院，係一名香港男演員、導演同埋編劇。由2020年開始同時成為一位YouTuber。

## 簡歷
游學修拍過網片，個組合叫《學舌鳥》，係一班演藝學生一齊拍嘅，主要係拍嚟串個社會。CA:PTV早期嘅片都會見到佢。

出道作品係2014年電影《哪一天我們會飛》嘅彭盛華，之後更同同一套戲嘅演員蘇麗珊拍拖，但係唔夠一年就散咗。

2016年，佢幫viuTV拍劇集《三一如三》做其中一位男主角莫志凡。

2017年，第一次擔正嘅係電影《同囚》。電影《同囚》喺宣傳方面做得好差，但佢依然自己買飛落場同觀眾睇去做宣傳，俾網民大讚。

2020年10月，佢同蘇志豪、許賢共同創辦YouTube頻道「試當真」，開台2個月未夠就已經有10萬訂閱，仲攞到YouTube香港2021年度熱門創作者第1位。

## 感情生活
游學修2015年同喺電影《哪一天我們會飛》一齊演出嘅演員蘇麗珊拍拖，2016年分手。佢2018年同歌手曾樂彤拍拖，2020年分手。2022年，同試當真成員陳苡臻拍拖。

## 演出
### 電視劇（[[ViuTV]]）

### 電視劇（[[港台電視]]）

### 電視節目（[[ViuTV]]）

### 電視節目（[[港台電視]]）

### 電影

### 舞台劇
*《陪着你走》（2019年香港藝術節節目）
*《久天長地》（2021年同窗小說類劇場）

## 出面網頁
海南黃花梨

（學名：**）係蝶形花科黃檀屬嘅半常綠半落葉喬木，原產海南，而家喺海南同廣東地區先可以搵到，而且好少見。

喺中國大陸，植株被列入國家二級重點保護野生植物。

## 用途
植株嘅木心一般攞嚟做藥，梗可以做傢俬用料都得。

## 連出去
* 降香 Jiangxiang 中藥材圖像數據庫 (香港浸會大學中醫藥學院)
* 降香 Jiang Xiang 中藥標本數據庫 (香港浸會大學中醫藥學院) 
* 海南黄花梨 海南特产大全
* 黄花梨，黄花梨种子，别称：海南黄檀、越南黄花梨，花梨，花黎 江苏富春园林有限公司

類:黃檀屬
類:半常綠半落葉植物
類:喬木
類:藥用植物
類:木材
第49屆冰島國會選舉

**第49屆冰島國會選舉**響2016年10月29號舉行。

## 候選人
### 海盜黨
海盜黨領袖約斯多蒂爾響首都雷克雅未克票站投票，創立唔夠四年，出身響街頭運動，反建制嘅海盜黨，民意調查支持度超過兩成。雖然落後執政聯盟入面嘅獨立黨幾個百分點，但聯合其他黨派之後，海盜黨為首嘅反對陣營有望成為國會最大黨派，籌組新政府。海盜黨承諾推行直接民主制，增加民眾監察政府權力，將國家天然資源公有化，又計劃加強保障網絡洩密者同向美國中情局前僱員斯諾登提供庇護。

## 民意調查
冰島國會選舉，投票民意調查話海盜黨領導嘅反對派陣營有較大機會贏出。

## 攷

49
類:2016年選舉
艾爾頓西薩祖利亞艾維斯達施華

（，）又嗌（），係巴西足球員，聖保羅州馬唐人，司職前鋒，效力過保地花高SP同埋查比高恩斯等球會。

## 死
2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年22歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念兼全國悼念3日。

## 註

## 出面網頁

類:巴西足球員

類:查比高恩斯球員
類:飛機失事死者
潺菜

**潺菜**（；學名：**'），又叫**越南菠菜'''（），係落葵科落葵屬嘅草本植物，亦係種食得嘅菜同藥用植物，滑潺潺，入面有好多黏液，夏季當造，通常用嚟滾湯。

## 連出去
* 潺菜的功效与作用及食用方法 37JG
盧卡斯高美斯達施華

（，；）係巴西嘅足球員，帕拉州布拉根薩人，司職前鋒，雖然效力過巴西國內嘅唔出名球會，但曾經租借到富明尼斯同埋沙比高恩斯等出名球會踢波。

## 死
2016年11月28號，佢跟沙比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但沙比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年26歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。

## 註

## 出面網頁
* Lucas Gomes Soccerway
* Lucas Gomes thefinalball.com

類:巴西足球員

類:飛機失事死者
蕎頭

**蕎頭**（）係蔥屬嘅草本植物，喺柬埔寨、越南、日本、美國、老撾同中國大陸嘅長江及以南各省區都可以搵到。

## 樣
莖似葱，塊莖似蒜頭。

## 用途
蕎頭可以做藥同餸。華人多數會將塊莖醃咗佢，亦係粵菜酒樓常見嘅前菜。

## 有關嘅書
* 
*《台灣蔬果實用百科第一輯》，薛聰賢 著，薛聰賢出版社，2001年，ISDN:957-97452-1-8

## 連出去
* 
* 薤白 Xiebai 中藥材圖像數據庫 (香港浸會大學中醫藥學院)
阿瑟·邁亞

**阿瑟·邁亞**可以係：
* 阿瑟·邁亞 (音樂家)（1963～）：巴西音樂家同寫作家。
* 阿瑟·邁亞 (足球員)（1992～2016）：巴西足球員，司職攻擊型前鋒，2016年南美空難死者之一。
カ行變格活用

**カ行變格活用**（）係日文古文文法當中動字活用嘅一種，講嘅係活用詞尾以五十音圖嘅カ行（ka、ki、ku、ke、ko）音為基礎發生唔規則嘅變化，簡稱為「カ変」。有呢一種活用嘅詞淨係得「来る（くる）」（古文中得「来（く）」）一個。

呢個活用同其他活用（現代文中普遍存在嘅五段同上、下一段，同埋古語中普遍存在嘅四段同上一、上二、下一、下二，甚至係唔規則嘅ナ行、ラ行、サ行）唔同嘅地方在於，カ変淨係用來描述「来る」呢一個詞本身嘅唔規則。解究「来る」變得不規則嘅原因係因為佢係日常用語，而使用頻度好高嘅詞即使喺歷史上文法甚至音位規則發生變化時，好多情況都都唔願意隨之發生形態上嘅變化。

以外國人為對象嘅日文教育之中，カ變同サ行變格活用一齊被稱為「グループ3」（第三組）。

## カ行變格活用動字嘅活用

### 来る（現代文）
* 未然形-こ
* 連用形-き
* 終止形-くる
* 連體形-くる
* 仮定形-くれ
* 命令形-こい

### 来（古文）
* 未然形-こ
* 連用形-き
* 終止形-く
* 連體形-くる
* 已然形-くれ
* 命令形-こ、こよ

## 參考
ラ行變格活用

**ラ行變格活用**（）係日文古文文法中動字活用嘅一種，講嘅係活用詞尾以五十音圖嘅ラ行（ra、ri、ru、re、ro）音為基礎發生唔規則嘅變化，簡稱為「ラ変」。有呢一種活用嘅詞淨係得「有り」「居（を）り」「侍（はべ）り」「いまそかり（いますがり）」呢四個詞啫。

另外，「あり」呢個詞表示存在，而且同其他詞連接時有起到系詞嘅作用，因此形容詞嘅カリ活用同埋形容動詞嘅「けり・たり・なり・り・めり」呢類助動詞本質上係同ラ変相同。

## ラ行變格活用嘅例子

### 有り
* 未然形-ら
* 連用形-り
* 終止形-り
* 連體形-る
* 已然形-れ
* 命令形-れ
同ラ行四段活用相比，ラ行變格活用嘅唔同在於其終止形屬於イ段（元音係i）。

## ラ行變格活用動詞嘅活用

## 現代文中嘅ラ行特別活用動詞
「」「」「」「」「」呢五個詞後邊跟住「」嘅時候，連用形變成「～い」呢一點同通常五段活用動詞唔同。此外、除「ござる」以外嘅四個詞命令形全數變做「～い」。因此呢五個詞有時被稱為現代文嘅ラ行特別活用動詞。雖然「）」嚟自「」＋「」，「」嚟自「」＋「」，但係相對於古文嘅ラ行変格活用當中終止形同連用形同形嘅特徵，ラ行特別活用嘅特徴係連用形同命令形同形。呢一點表明呢啲詞並非古文嘅ラ行変格活用。

## 參考
阿瑟·邁亞 (足球員)

**阿瑟·邁亞**（；；）係巴西嘅足球員，阿拉戈亞斯人，司職翼鋒同攻擊型前鋒，效力過巴西嘅維多利亞球會，曾經租借到法林明高同埋沙比高恩斯、日本川崎前鋒等出名球會踢波。

## 死
2016年11月28號，佢跟沙比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但沙比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年26歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。

## 註

## 出面網頁
* Profile at EC Vitoria

類:巴西足球員
類:飛機失事死者
懷抱太陽的月亮

《**懷抱太陽的月亮**》（），係韓國MBC由2012年1月4號播出嘅水木迷你連續劇。呢套劇係由作家廷銀闕（）嘅同名小說改編，導演係拍《聚光燈》、《Royal Family》嘅金道勳同拍《階伯》、《快樂我的家》嘅李成俊，編劇係《京城醜聞》嘅陳秀婉。呢套劇創下咗42.2%嘅最高電視劇收視率，同52.59%嘅最高瞬間收視率，係2005年以來【迷你劇】收視嘅第一位，俾韓國媒體高捧成「國民電視劇」。

## 劇情
係講後生嘅王世子同失憶後變咗巫女嘅世子嬪嘅愛情故事。

## 演員陣容

### 主要人物

## 註

## 出面網頁
* 韓國MBC官方網站（韓文）
* 香港TVB官方網站（繁體中文）
* （英文）
* 时光网上《擁抱太陽的月亮》的資料（简体中文）
* 豆瓣上《擁抱太陽的月亮》的資料（简体中文）
菲臘馬察多

（，；）係巴西嘅足球員，南里奧格蘭德州Gravataí人，司職後衛，效力過巴西國際同埋查比高恩斯等出名球會，亦租借到富明尼斯隊踢過波。

## 死
2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年22歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念兼全國悼念3日。

## 註

## 出面網頁

類:巴西足球員

類:巴西國際球員
類:查比高恩斯球員
類:飛機失事死者
別認輸

《**別認輸**》（日文：），係日本搖滾樂團ZARD嘅第6張細碟。1993年1月27號發行。呢個係ZARD嘅代表作之一同埋銷量最高嘅細碟，亦係日本經典嘅應援歌曲。

## 概況
ZARD嘅代表歌曲之一，同時亦係最有知名度同最受歡迎嘅歌曲。

呢首歌原本係打算作唱碟（專輯）收錄，之後先細碟化發行。

坂井泉水表示佢當初為呢首歌填詞時係打算寫關於戀愛內容嘅，但佢聽完織田哲郎為佢作好嘅樣本歌後，突然覺得呢首歌「似首應援歌」，於是就改咗去寫應援歌歌詞，為呢首歌填詞享受過平時填詞很多。細碟發行嘅時候，正係團塊Junior世代學生面對升學考試嘅時期，因此產生好大嘅共鳴。

作曲人織田哲郎曾經認為坂井唱得好「奇怪」，但呢首歌就因為坂井獨特嘅唱腔而大熱並無耐成為咗經典。

被用作同社嘅女演員松雪泰子主演嘅富士電視台電視劇《白鳥麗子》嘅主題歌。

1993年2月5號，第5次上朝日電視台音樂節目《MUSIC STATION》演出嘅ZARD就係演唱呢首歌，當時町田文人、道倉康介同埋池澤公隆事實上經已退出樂團，今次亦係ZARD最後一次上電視音樂節目。

細碟發行首個星期喺Oricon公信榜排行第2位，經已創下ZARD當時初動嘅最高紀錄。隨後幾個星期顯示出強大嘅後勁，連續十個星期停留喺Oricon公信榜前10位。喺發行後第四個禮拜，終於奪得冠軍。發行後第八個星期，銷量突破百萬，而且係1993年度日本細碟銷量第6位。總銷量高達164.5萬張，創ZARD最高記錄。

呢首歌作為應援歌曲廣受歡迎，且隨住時間推移越來越經典。1993年嘅日本，正值泡沫景氣爆破冇幾耐，而且進入咗經濟長期停滯嘅「失去的十年」，民眾承受嘅生活同心理壓力大過以往好多，因此呢首歌被譽為係「失去的十年」嘅應援主題歌。

喺日本有好多體育運動，尤其是高校棒球，都好鍾意將這呢歌作為入場式歌曲同應援歌。1997年，文部省將呢首歌列入高校音樂教科書。

2007年ZARD主唱坂井泉水意外逝世後，當年《24小時電視 「愛心救地球」》同埋第58回NHK紅白歌合戰中都設有坂井泉水嘅追悼環節，《別認輸》作為ZARD嘅經典歌曲都有出現。

## 細碟入邊啲歌
# **別認輸**（）
#* 作詞：坂井泉水；作曲：織田哲郎；編曲： 合唱參加：大黑摩季、栗林誠一郎、生澤佑一
#: 富士系電視劇《白鳥麗子》嘅主題曲
# **Stray Love**
#* 作詞：坂井泉水；作曲：川島美香；編曲：明石昌夫
# 別認輸（Original Karaoke）
# Stray Love（Original Karaoke）

## 參考
馬些路奧古斯圖馬西亞斯達施華

（；），簡稱**馬些路**，係巴西嘅足球員，聖保羅人，司職中後衛，效力過法林明高同埋查比高恩斯等球會。

## 死
2016年11月28號，佢跟查比高恩斯隊飛去哥倫比亞麥德連，準備第二日踢南美球會盃決賽第一輪對陣國民體育會嘅比賽，途中喺哥倫比亞安提奧基亞省拉烏尼翁因飛機失事死咗，終年25歲。事發後，南美足協宣佈取消嗰場賽事，巴西首都巴西利亞政府門前亦下半旗悼念。

## 註

類:巴西足球員

類:法林明高球員
類:查比高恩斯球員
類:飛機失事死者
第61屆荷蘭國會二院選舉

**第61屆荷蘭國會二院選舉**響2017年3月15號舉行。

## 民意調查
極右、反穆斯林、提倡公投脫歐嘅自由黨，支持率已經不斷攀升，已經同首相呂特領導嘅自由民主人民黨爭崩頭。

## 攷

61
類:2017年選舉
馬哥斯·丹尼路·帕迪拉

（；），簡稱**丹尼路**，係巴西嘅足球員，帕拉拿州人，司職守門員，曾經效力過查比高恩斯等球會。

## 死
2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年25歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。

## 註

## 出面網頁
*Perfil em Ogol 
*Perfil no site oficial da Chapecoense

類:巴西足球員

類:查比高恩斯球員
類:飛機失事死者
意大利憲制改革公投

**意大利憲制改革公投**響2016年12月4號舉行。

## 背景
英國公投通過脫歐、特朗普贏出美國總統被認為係反映民粹主義高漲，呢股顛覆建制，打破傳統秩序嘅浪潮，未來幾個月會可能席捲歐洲，徹底改變歐洲政治格局。

首當其衝係意大利呢次舉行嘅憲制改革公投，主要係削減參議院人數同權力，總理倫齊講明，如果公投唔過就唔撈，反對陣營一直響民意調查領先，如果倫齊落台，提早大選，近年迅速冒起，成為意大利最大反對黨兼攞到羅馬市長嘅五星運動好有可能上台執政。反建制、疑歐派嘅五星運動，曾經建議就歐元地位舉行公投，一旦成功，實會觸發歐洲政局同金融動盪，影響唔睇少得。

外界除咗關注將公投結果同自己政途掛鈎總理倫齊嘅去留問題，更憂慮觸發意大利脫歐。

今次憲法改革主要針對國會同政府體制，內容包括將參議院人數由三百一十五人減到一百人，限制參議院否決法案嘅權力，可以縮短參眾兩院拉鋸時間，提高行政效率。另外，亦會收返地方政府部分權力，減少中央同地方政府之間嘅官司爭拗。 

## 取態
### 支持
而倫齊認為，透過憲法改革，可以解除對意大利經濟嘅束縛。

### 反對
反對憲法改革嘅陣營包括反移民嘅北方聯盟同反建制右翼政黨五星運動，佢哋響公投之前舉行多輪示威，為否決公投造勢。 

反對陣營又批評，擴大行政機關權力容易令到中央政府獨攬大權，危害民主。
 
## 民意調查
選前民意調查話，否決改革嘅民意佔多數而且一直領先。

## 分析
倫齊響2014年以三十九歲做咗意大利有史以來最後生嘅總理嗰時，講明要大刀闊斧改革，但係以改革姿細上台執政成三年來，意大利經濟依然冇起色，失業率徘徊響一成以上，接近百分之十二，南部情況就更差，同時亦被指扶貧不力。而失業超過一年嘅民眾佔失業人口接近六成，比率高過嗮其他歐盟國家。當地經濟過去八年亦累計收縮咗八個百分點左右，倫齊講過經濟增長會超越德國嘅承諾失敗。但係佢將公投同個人前途綁埋一齊，就變成係對自己嘅信任投票。所以反對陣營呼籲民眾藉住公投向倫齊講唔掂。 

分析指出，很多人只係知道公投同倫齊政治前途有關，可能會咗咁而投反對票，根本冇興趣了解改革內容。倫齊接受電視台訪問時就承認自己做錯咗，多番向選民解釋今次公投並唔係去評價政府嘅表現。分析擔心，如果公投被否決，倫齊真係辭職，可能會觸發提前選舉，支持脫歐嘅政黨上台，令意大利成為繼英國之後，第二個啟動脫歐公投嘅國家。不過亦有觀察家認為，留歐陣營毋須過分憂慮，原因係倫齊領導嘅民主黨始終係國會最大黨，況且總統馬塔雷拉為咗維持政局穩定，可能會要求佢推遲辭職嘅決定。 

亦有專家指出，今次公投嘅焦點已經變質。如果倫齊的提案遭否決，引發政局不穩，當地銀行業可能首當其衝，難以籌集資本重組業務，引發執笠風險，甚至連累歐元區嘅銀行體系。其中面臨危機嘅，包括第三大規模嘅鍚耶納銀行。

## 攷

類:2016年公投
類:意大利公投
眼淚不是裝飾品

『**眼淚不是裝飾品**』（；口語上譯做**眼淚唔係裝飾品**）係日本歌手中森明菜嘅歌。作詞、作曲係創作歌手井上陽水。呢首歌係中森第10張細碟，由日本華納音樂於1984年11月14號（EP：L-1666）發行。此後作咗呢首歌嘅井上喺1984年12月21號由For Life Record發行嘅自翻唱唱碟『9.5カラット』入邊收錄咗呢首歌。2002年10月23號，井上由For Life Music Entertainment以細碟形式重新發行此曲 (12cmCD: FLCF7055)。

## 背景
「眼淚不是裝飾品」作為1985年4月3號發行嘅中森嘅錄音室唱碟『BITTER AND SWEET』嘅先行細碟，喺1984年11月14號以細碟（EP：L-1666）形式發行。專輯『BITTER AND SWEET』入邊收錄咗呢首歌嘅專輯版。呢首歌係由井上陽水作詞作曲，萩田光雄編曲。監製係繼「十戒 (1984)」嘅島田雄三，此外島田喺錄音室唱碟『BITTER AND SWEET』中都擔任監製。呢首歌喺佢之後嘅作品入邊都有新收錄，譬如話1995年12月發行嘅精選專輯『true album akina 95 best』同埋2002年12月發行嘅精選集『Akina Nakamori〜歌姫ダブル・ディケイド』。2005年NHK實施嘅『スキウタ〜紅白みんなでアンケート〜』（紅白歌合戰投票）當中，「眼淚不是裝飾品」作為紅組第14位入圍。

中森單曲「眼淚不是裝飾品」嘅B面係「ムーンライト・レター」（Moonlight L）係由松井五郎作詞、繼「眼淚不是裝飾品」由井上作曲、萩田編曲。

## 評價
『CD Journal』對中森嘅「眼淚不是裝飾品」作出「井上陽水同中森明菜嘅幸福相遇，成就咗可以名垂日本歌謠青史嘅歴史性名曲。」

## 派臺成績
呢首歌喺TBS系音樂節目『The Best Ten』中，喺1984年12月13號奪得最高位第1位。至於Oricon公信榜週間單曲榜單，喺1984年11月26號初登場・最高排名同時奪得第1位。同榜嘅100位以内一共入圍咗17個星期。此外，喺1985年度Oricon年間細碟榜中呢首曲都排到第6位，總銷量達到62萬張。「眼淚不是裝飾品」喺中森嘅細碟之中，有僅次於第1位嘅「セカンド・ラブ」同埋第2位嘅「ミ・アモーレ」嘅第3多嘅銷量。

## 現場演出
中森喺發行「眼淚不是裝飾品」之後，喺TBS系嘅『The Best Ten』同埋富士電視台的『夜のヒットスタジオDELUXE』嘅音樂節目當中現場演唱咗呢首歌。2002年中森時隔14年參加NHK紅白歌合戦，並且響呢一年嘅第53回NHK紅白歌合戦中演唱咗呢首歌嘅『Akina Nakamori〜歌姫ダブル・ディケイド』版本。

音樂會當中，中森喺1985年嘅BITTER & SWEET、1986年嘅LIGHT & SHADE、1987年嘅A HUNDRED days、1997年嘅Felicidad、2001年嘅ALL ABOUT AKINA 20th Anniversary IT'S BRAND NEW DAY、2002年嘅MUSICA FIESTA TOUR 2002、2004年嘅AKINA NAKAMORI A-1 tour 2004、同埋2006年嘅AKINA NAKAMORI LIVE TOUR 2006 〜The Last destination〜當中都有唱過呢首歌。

## 收錄曲

## 再發盤
* 1988年7月25號 - 8cmCD: 10SL-139
* 1988年12月21號 - CT: 10L5-4049
* 1998年11月26號 - 12cmCD: WPC6-8667
* 2008年11月12號 - 數位音樂下載
* 2014年6月18號 - 12cmCD, Singles Box 1982-1991之中嘅一枚

## 收錄作品
* 「眼淚不是裝飾品」 - 『BEST』

## [[井上陽水]]嘅自翻唱版本
向中森提供咗「眼淚不是裝飾品」嘅井上響1984年12月21號發行嘅自翻唱專輯『9.5カラット』 (LP: 28L-81、CD: 35KD-4)入邊自翻唱咗呢首曲，並且係叫久石譲嚟編曲。

1986年11月5號發行，收錄咗同年8月20號同埋21號喺神宮球場舉辦嘅井上陽水同安全地帶嘅同名合辦演唱會當中演唱嘅版本嘅『Stardust Rendezvous LIVE神宮』。1992年再發。

2002年10月23號以12cmCD (FLCF7055)形式作為2002年11月20號發行嘅自翻唱專輯『Blue Selection』嘅先行細碟再次重新錄製。呢個版本由井上本人編曲。呢首歌作為『あんぐら☆NOW』、『爆笑問題のススメ』、『ろみひー』、『三宅裕司のドシロウト』、『優香&ビビアンのムチャ修行!』等日本電視台嘅電視節目嘅主題歌，並且被用嚟作為同電視台嘅『AX MUSIC-TV』、『AX MUSIC-TV 02』節目嘅Power play (Heavy rotation)。『CD Journal』評價呢個版本嘅「眼淚不是裝飾品」嘅編曲為「爵士樂風」，並稱讚佢「如果太超過嘅話可能聽眾會唔中意，所以（編曲）已經到咗好危險嘅邊，但係（井上）佢本人心裏肯定係明呢一點」。Oricon週間單曲榜中，呢首歌得到第93位嘅記錄。

呢首細碟中嘅第二首歌「決められたリズム」（被決定的旋律）係山田洋次首次監製嘅時代劇，松竹映画『黃昏的清兵衛』嘅主題歌)。
; 収録曲
: 由2002年單曲版「眼淚不是裝飾品」

## 其他翻唱版本
* 内藤やす子 - 1988年翻唱專輯『SONGS II』收錄。
* FUKUYAMA ENGINEERNING GOLDEN OLDIES CLUB BAND - 2002年、翻唱專輯『「福山エンヂニヤリング」サウンドトラック The Golden Oldies』收錄。
* 村上“ポンタ”秀一 feat. 吉川晃司 - 2003年專輯『MY PLEASURE〜FEATURING GREATEST MUSICIANS〜』收録。
* 島津亜矢 - 2005年、專輯『BS日本のうたIII』收錄
* 岩崎宏美 - 2008年、翻唱專輯『Dear Friends IV』收錄。
* 加藤登紀子 - 2008年、翻唱專輯『SONGS うたが街に流れていた』中收錄。
* GO!GO!7188 - 2008年、翻唱專輯『虎の穴2』中翻唱。 
* CHAGE（with 松浦亜弥、佐田大陸） - 2009年、錄音室專輯『Many Happy Returns』中收録。
* 森恵 - 2013年、翻唱專輯『RE:MAKE1』收錄
* PENICILLIN - 2013年、單曲『幻想カタルシス』收錄
* 小野麗莎 - 2014年、專輯『Japao 3』中收錄
* JUJU - 2015年、單曲『What You Want』中收錄

## 參考
花間集

《**花間集**》（），係後蜀趙崇祚喺廣政三年（940年）編成嘅詞集，共十卷，收錄咗18位詞人嘅詞作，共500幾首，係現存最早嘅文人詞總集。《花間集》總共用咗74種詞調，其中用得最多嘅係浣溪沙、菩薩蠻、臨江仙、酒泉子。呢部詞集喺四庫全書屬集部。

呢個集收錄嘅詞人稱爲**花間派**（），呢個唔係嚴格意義上嘅文學流派，但佢哋對詞嘅發展影響好大，直接影響南唐馮延巳、李煜嘅詞風，乃至形成花間小令傳統，延及至晏幾道，爲宋代嘅豔科奠定基礎。雖然一般認爲花間派嘅成就低過宋詞，但喺詞史中佔一席之地。

## 詞人
《花間集》收錄咗18位詞人，分別係溫庭筠、皇甫松、韋莊、薛昭蘊、牛嶠、張泌、毛文錫、牛希濟、歐陽炯、和凝、顧敻、孫光憲、魏承班、鹿虔扆、閻選、尹鶚、毛熙震、李珣。當中溫庭筠、韋莊係花間派嘅代表人物。呢18位詞人幾乎都入仕西蜀，除咗溫庭筠、皇甫松係晚唐人，未入五代；孫光憲入仕荊南，和凝入仕後晉。其中溫庭筠係花間派嘅鼻祖，佢將南朝宮體同北里倡風結合，係第一個努力作詞嘅詞人，因此列喺《花間集》第一位。

## 創作環境
晚唐五代，因爲國家衰亂，好多文化都衰弱咗，但詞呢種文學喺初創時同娛樂、伎女有好大關聯，結果喺南方反而繁榮。當時中國南方安定過北方，有幾個割據政權，呢啲政權無實力雄心去一統中國，有無長遠打算，所以借聲色豔詞消遣，形成西蜀、南唐兩個詞壇中心。

因爲噉，啲詞人創作啲詞係爲咗歌筵酒席時唱來消遣，所以啲詞基本係啲側豔之詞，縟采輕豔，綺靡溫馥。

## 詞風
花間派嘅詞，佢哋嘅視野完全轉向裙裾脂粉、花柳風月，題材上主要寫女人嘅姿色、生活情狀，特別係佢哋嘅內心，所以寫嘅嘢大多係兒女艷情，離思別緒，綺情閨怨。同呢種情調相應嘅，喺風格上文采繁華、輕柔豔麗，崇尚雕飾，追求婉媚，充滿脂香粉膩。體制上，花間詞限喺小令，無題目，得詞牌。雖然具體各個詞人互有差異，不過呢啲都係總體嘅一致所在。

## 地位
《花間集》代表住詞喺格律方面嘅規範化，標誌住喺文辭、風格、意境方面確立詞獨有嘅特徵（詞性特徵）。《花間集》作爲詞集，有文本範例嘅性質，奠定日後詞呢種文體嘅發展基礎。

## 目錄
*花間集敘
*卷一 · 溫助教庭筠 五十首
*卷二 · 溫助教庭筠 十六首 · 皇甫先輩松 十二首 · 韋相莊 二十二首
*卷三 · 韋相莊 二十六首 · 薛侍郎昭蘊 十九首 · 牛給事嶠 五首
*卷四 · 牛給事嶠 二十七首 · 張舍人泌 二十三首
*卷五 · 張舍人泌 四首 · 毛司徒文鍚 三十一首 · 牛學士希濟 十一首 · 歐陽舍人烱 四首  
*卷六 · 歐陽舍人烱 十三首 · 和學士凝 二十首 · 顧太尉敻 十八首
*卷七 · 顧太尉敻 三十七首 · 孫少監光憲 十三首
*卷八 · 孫少監光憲 四十八首 · 魏太尉承班 二首
*卷九 · 魏太尉承班 十三首 · 鹿太保虔扆 六首 · 閻處士選 八首 · 尹參卿鶚 六首 · 毛祕書熙震 十六首
*卷十 · 毛祕書熙震 十三首 · 李秀才珣 三十七首
*附錄一：詞家小傳

## 參攷資料
*

## 攷

類:中國文學
查比高恩斯足球會

**查比足球會**（，簡稱**ACF**）係巴西一支足球會，而家踢緊巴西乙組足球聯賽。球會座落於查比高，主球場係干達球場。

球會喺1973年5月10號由Atlético Chapecoense同Independente合併而成。2002年，球隊改名為**Associação Chapecoense Kindermann/Mastervet**。2006年用返原名。

球會喺1977年贏得首項州聯賽錦標，截至2016年總共贏過5次州聯賽冠軍。

喺2016年南美球會盃，查比高恩斯歷史性打入決賽，但喺2016年11月28號晚（UTC-5），球隊搭飛機去哥倫比亞準備喺決賽首回合對國民體育會時遇到空難，領隊同埋十幾名球員死咗。事後國民體育會請求南美足協將嗰屆南美球會盃頒畀查比高恩斯，而南美足協亦都同意。

## 參考

## 出面網頁
*
馬圖斯比迪高

（；）係巴西嘅足球員，南里奧格蘭德州阿利格里港人，司職防守中場，2013～2015年間過甘美奧球會，2016年被租借到沙比高恩斯球會踢波。

## 死
2016年11月28號，佢跟沙比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年21歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。

## 註

類:巴西足球員

類:甘美奧球員
類:飛機失事死者
馬圖斯卡拉米洛

（；）係巴西嘅足球員，聖保羅州人，司職右後衛，職業生涯期間去過莫奇米林同聖保羅球會，2014～2016年間不定時被租借到戈亞尼恩斯同埋沙比高恩斯球會踢波。

## 死
2016年11月28號，佢跟沙比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年22歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。

## 註

## 出面網頁
* Perfil no site oficial da Chapecoense 
* Perfil em ogol.com 

類:巴西足球員

類:聖保羅球員
類:飛機失事死者
麥英豪

**麥英豪**（；）係中國大陸嘅考古學家，廣東番禺（今日嘅廣州市番禺區）人。1958年10月加入中國共產黨，期間做過全國歷史文化名城保護專家委員會委員、廣州市文物管理委員會副主任同埋廣州博物館名譽館長。

佢從1953～1980年代連續卅年喺農田做考古工作，發掘咗南越國木構水閘遺址同南漢二陵等遺址，重有份參加過起西漢南越王博物館同埋南越王宮博物館啲設施。佢寫嘅《西漢南越王墓》喺1995年攞咗夏鼐考古學研究成果一等獎；1998年攞咗全國文物文博系統先進工作者嘅榮譽；2000年攞咗鄭振鐸王冶秋文物保護獎個人獎；2003年攞咗全國五一勞動獎章。

2016年11月28號16:45（UTC+8），佢喺廣州因病冇得醫而過身，終年87歲。

## 連出去
* 中国著名考古学家麦英豪因病去世 享年88岁 廣州日報大洋网 （2016-11-29）
* 著名考古学家、广州博物馆名誉馆长麦英豪逝世 新华网 （2016-11-28）
* 著名考古学家麦英豪在广州逝世 鳳凰網 （2016-11-29）

英豪
類:廣州人
類:考古學家
沙治奧曼努埃爾巴波沙山度士

（；），簡稱**沙治奧曼努埃爾**，係巴西嘅足球員，巴伊亞人，司職防守型中場，職業生涯期間去過 哥列迪巴、戈亞尼恩斯同埋彼辛度、查比高恩斯等出名球會踢波。

## 死
2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年22歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。

## 註

## 出面網頁
*Ogol
*SoccerWay
*Coritiba
*iG Esporte

類:巴西足球員

類:哥列迪巴球員
類:查比高恩斯球員
類:飛機失事死者
祖些·派華

**祖些·派華**（；；），簡稱**基爾**（；），係巴西嘅足球員，北里約格朗德州新克魯斯人，司職防守型中場，職業生涯期間去過聖克魯斯、莫奇米林、瓜拉廷格塔同埋維多利亞、聖安德烈、邦迪比達、哥列迪巴球會踢波。2015～2016年間連同租借同加盟形式，喺查比高恩斯隊踢過波。

## 死
2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年29歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。

## 註

## 出面網頁
* 

類:巴西足球員

類:維多利亞球員
類:邦迪比達球員
類:哥列迪巴球員
類:查比高恩斯球員
類:飛機失事死者
奇利巴山塔納

（；），又譯，係巴西嘅足球員，帕南布哥州人，司職中場，職業生涯期間去過巴西嘅利斯菲、維多利亞、山度士同聖保羅、查比高恩斯，西班牙嘅馬德里體育、日本柏太陽神嘅球會；期間租借到帕拉尼恩斯同皇家馬洛卡等球會；2012～2014年間連同租借同加盟到艾華爾同法林明高隊踢波。

## 死
2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年35歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。

## 註

## 出面網頁

類:巴西足球員

類:維多利亞球員
類:柏太陽神球員
類:山度士球員
類:馬德里體育會球員
類:查比高恩斯球員
類:山度士球員
類:法林明高球員
類:飛機失事死者
鄭采勻

**鄭采勻**（）原名**鄭佳甄**，先改名**鄭家純**，後改為現名，不過依然較常用舊名「鄭家純」，係臺灣女藝人，花名**雞扒妹**，2012年幫炸雞扒舖做代言而出名。

## 拎
* 
*
劍頓區

**劍頓區**（**London Borough of Camden**）係英國倫敦一個自治市，喺倫敦中部，人口廿三萬。
龜頭 (脧)

**龜頭**，又叫做**陰莖頭**，指陰莖前端嘅球狀物，由尿道海綿體前端膨大而成。前端盡頭有尿道口，係尿液同精液嘅共同出口。

龜頭表面有豐富嘅神經，因此龜頭係成條陰莖最靈敏嘅地方之一，容易受到性刺激而達到雄性性高潮及射精。

龜頭天生被陰莖包皮包住。包皮過長嘅男性，要將包皮向後掹，個龜頭先至突到出來。包皮無辦法向後掹到現出龜頭，爾種現象叫做「包莖」。

龜頭後端係冠狀溝，痾完尿之後殘餘嘅尿液可能會積積埋埋喺龜頭同包皮之間，尿液裡面嘅物質可能沉澱成尿垢，引致細菌或真菌生長，導致發炎。因此包皮過長嘅男性需要經常清洗包皮內側同龜頭，保持生殖器清潔。包莖嘅男士如果清洗唔到包皮內側同龜頭，就可能需要進行包皮環切術或者包皮背切術。不過，包皮內側皮脂腺嘅分泌物裏面含有溶菌成分，能夠抵擋有害細菌，亦都有保護龜頭嘅功能，如果清洗頻繁過龍，也會可能會感染外來細菌，導致發炎。

類:男性生殖系統
類:性器官
杏彤園

**杏彤園**（**Hatton Garden**）係英國倫敦劍頓區荷邦一個細區，係倫敦珠寶同鑽石買賣嘅集散地。
威廉泰亞高

（；），簡稱**泰亞高**（），係巴西嘅足球員，沙治比州阿拉卡茹人，司職中後衛，曾經去過甘美奧、費古倫斯同埋查比高恩斯隊效力；期間亦被租借到巴伊亞、施亞拉、及日本嘅京都不死鳥、阿塞拜疆嘅哈扎爾利高倫一帶踢波。

## 死
2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯全隊出發途中，喺哥倫比亞安提奧基亞省拉烏尼翁因飛機失事死咗，終年30歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。

## 註

類:巴西足球員

類:甘美奧球員
類:查比高恩斯球員
類:飛機失事死者
Instagram

**Instagram**係一個主要俾人貼圖同影片嘅免費社交網站，2010年開張，用戶可以先用智能電話影相，再加濾鏡效果，最後喺Instagram或者第啲社交網站度同人分享。

Instagram喺2012年嘅時候畀Facebook以10億美金買咗。直至而家，Instagram已經有超過10億嘅用戶同埋每年為Facebook帶嚟超過20億美元嘅收入。

Instagram被粵語使用者簡稱為**IG**、**埃豬**或**挨豬**等。

## 參考

## 拎

*  
* Company headquarters page on Facebook's official website  
* "#Nofilter" podcast with the founders of Instagram (May 30, 2013)
陳婉婷 (足球教練)

**陳婉婷**（；，)，綽號**牛丸**（），香港足球教練，持有亞洲足協A級教練牌照，由2015年12月15號開始出任香港超級聯賽球會東方嘅主教練，成為第一位香港職業足球會嘅女主帥，更係全球第一位女教練奪得男子職業足球頂級聯賽冠軍，列入健力士世界紀錄大全。2016年12月1號喺阿聯酋阿布扎比舉行嘅亞洲足協年度頒獎禮，憑住第一位女性教練帶領男子隊成為頂級聯賽冠軍佳績，壓倒日本女足U17助教岡本三代同埋北韓女足主教練李金淑，當選亞洲足協2016年度最佳女教練，成為香港第一位喺亞洲足協得獎嘅足球教練。

## 個人榮譽
* 2016年健力士世界紀錄大全：全球第一位女教練奪得男子職業足球頂級聯賽冠軍
* 2015-16季度香港足球明星選舉：最佳教練 
* 2016年7月1號獲香港特別行政區政府頒授銅紫荊星章
* 2016年英國廣播公司（BBC）入選為全球百大女性
* 2016年亞洲足協（AFC）年度頒獎禮：最佳女教練
* 2017年嶺南大學榮譽院士

## 攷

婉婷

類:足球教練

類:嶺南大學 (香港) 榮譽院士‎‎
祖斯馬羅薩度達施華泰華利斯

（；），簡稱**祖斯馬**，係巴西嘅足球員，南里奧格蘭德州人，司職防守型中場，雖然凈效力過巴西國際同埋查比高恩斯兩間球會，但曾經被租借到邦迪比達同埋彭美拉斯、及沙地阿拉伯嘅艾華坦尼隊踢波。

## 死
2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年30歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念兼全國悼念3日。

## 註

類:巴西足球員

類:巴西國際球員
類:查比高恩斯球員
類:飛機失事死者
卡伊奧祖利亞

（；），又譯**卡奧祖利亞**，係退役嘅巴西足球員，帕拉拿州卡斯卡韋爾人，生涯期間踢過前鋒，效力過甘美奧、維多利亞、艾馬多拉、巴西國際、十一月XV、新漢堡、帕拉拿、保利斯達、及葡萄牙嘅比蘭倫斯等出名波隊。退役後執教過戈亞斯、甘美奧、帕拉拿、法林明高、沙比高恩斯、保地花高、巴伊亞、及阿聯酋嘅艾查捷拉、卡塔爾嘅艾加拉法、沙地阿拉伯嘅艾沙比、日本嘅神戶勝利船等足球會。

## 死
2016年11月28號，佢跟沙比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但沙比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年51歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念兼全國悼念3日。

## 註

類:巴西足球員

類:巴西國際球員
類:甘美奧球員
類:飛機失事死者
蘇哈圖 (印尼)

**蘇哈托**（；，舊拼寫：**Soeharto**，；），星馬譯名**蘇哈多**（），係印尼第二任總統、獨裁者。自從1967年逐出蘇卡諾，佢繼任印尼總統，直到1998年5月印尼騷亂期間辭任爲止，掌權達31年。

蘇哈托1921年喺日惹市附近嘅琴慕宿村（Kemusuk）出世，時值荷蘭殖民時期。佢家境寒微。父母係信回教嘅爪哇人，喺佢出生後無耐佢哋就離婚。喺時期，蘇哈托服務於由日本人組織嘅印尼保安部隊。之後，佢參加印尼嘅獨立鬥爭。印尼獨立後，蘇哈托升爲少將。蘇哈托領下嘅士兵挫敗咗1965年9月30號嘅陰謀，呢件事歸印尼共產黨做主謀。之後，軍隊帶頭反共大清洗，而蘇哈托從印尼開國總統蘇卡諾度奪權。1967年佢繼任做代總統，遞年升爲正式總統。1970、1980年代時，蘇哈托嘅總統崗位得到強烈擁護，但經過嚴重亞洲金融危機後，1998年5月印尼騷亂爆發，侵蝕咗佢嘅權力，佢喺同一個月辭任。

蘇哈托31年統治嘅遺產喺成個印尼同喺外國引起幾多爭論。施行「」時，蘇哈托建設咗一個強力、集權兼且由軍隊支配嘅政府。佢有能力喺廣闊又多樣嘅印尼維持國家穩定，兼且佢公開反共嘅立場，令佢喺冷戰時攞到西方喺經濟同外交方面嘅支持。喺佢領導嘅大多數時間內，印尼經歷明顯嘅經濟增長同工業化，顯著改善醫療、教育同生活嘅各項水準。喺蘇哈托在位時期，印尼發動對東帝汶嘅同，呢啲行動造成至少10萬人死亡。到1990年代，新秩序嘅專制主義同普遍貪污成爲啲人不滿嘅源頭。喺蘇哈托辭任後多年中，各種追究佢貪污同種族滅絕罪行嘅努力都失敗咗，噉係由於佢嘅健康狀況惡化，以及印尼國內缺少對呢件事嘅擁護而導致嘅。

## 參攷
*
*
*

## 攷

類:印尼總統
德爾芬披梭托

（；）係巴西嘅政治人物同律師，聖卡塔蓮娜州伊塔雅伊人，做過聖卡塔蓮娜州足協主席同埋巴西足協代理主席。

## 死
2016年11月28號，佢跟沙比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但沙比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年75歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念兼全國悼念3日。

## 註

## 出面網頁
*Página oficial da Federação Catarinense de Futebol

類:巴西政治人

類:巴西律師
類:飛機失事死者
馬里奧沙治奧派華

（；）係退役嘅巴西嘅足球員，里約熱內盧州里約熱內盧人，司職中場，生涯期間效力過法林明高、維多利亞、富明尼斯、保地花高、巴西國際、聖保羅同埋甘美奧、彭美拉斯、巴伊亞、邦迪比達、羅沙里奧，及瑞士嘅比利素拿等一系列出名嘅球會。退役後執教過巴西國際、波圖基沙、哥連泰斯、帕拉尼恩斯、明尼路、費古倫斯、聖卡坦奴、聖保羅等一系列出名球會。2012年加入傳媒界後，喺巴西霍士體育台做講波佬。

## 死
2016年11月28號，佢跟沙比高恩斯隊去哥倫比亞麥德連採訪南美球會盃決賽第一輪對陣國民體育會嘅比賽時，喺哥倫比亞安提奧基亞省拉烏尼翁因飛機失事死咗，終年66歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念兼全國悼念3日。

## 註

## 出面網頁
* Dados pessoais de Mário Sérgio zerozero.pt/ 

類:巴西足球員

類:法林明高球員
類:維多利亞球員
類:富明尼斯球員
類:巴西國際球員
類:聖保羅球員  
類:邦迪比達球員
類:甘美奧球員  
類:巴西國際球員
類:彭美拉斯球員
類:記者
類:講波佬
類:飛機失事死者
馬里奧沙治奧

（，）係葡萄牙足球員，波爾圖區帕利狄斯人，司職右後衛，而家效力緊尼科西亞。2004年代表過葡萄牙國奧隊參加過雅典奧運會嘅足球賽事。

## 出面網頁

類:葡萄牙足球員
馬斯特里赫特

（，）係荷蘭東南部林堡省嘅首府，人口大約12萬。

## 姊妹城市
* 列日
* 科布倫茨
* 埃爾拉馬
* 成都
哥英布拉

**哥英布拉**係葡萄牙嘅古時首都，人口大約14萬。


Coimbra November 2012-1.jpg
Coimbra-Universitaet-70-Daecher-2011-gje.jpg
Coimbra-Universitaet-22-Campus-2011-gje.jpg
Coimbra-alte Kathedrale-02-2011-gje.jpg
Coimbra-Mosteiro de Santa Clara-a-Velha-04-2011-gje.jpg
Coimbra-18-Praca 8 de Maio-2011-gje.jpg
Coimbra-50-Padaria popular-2011-gje.jpg
Coimbra-68-Arco de Almedina-2011-gje.jpg
保羅胡利奧克利蒙

（，；）係巴西嘅新聞記者同講波佬，里約熱內盧州里約熱內盧人。曾經先後喺巴西日報、O DIA同埋三分報章做過嘢，亦喺同埋巴西霍士體育台做過講波佬。

## 死
2016年11月28號，佢跟沙比高恩斯隊去哥倫比亞麥德連採訪南美球會盃決賽第一輪對陣國民體育會嘅比賽時，喺哥倫比亞安提奧基亞省拉烏尼翁因飛機失事死咗，終年51歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念兼全國悼念3日。

## 註同攷
;註

;攷

## 出面網頁
* Paulo Julio Clement blogs at Fox Sports Brasil 

類:巴西人
類:記者
類:講波佬
類:飛機失事死者
類:里約熱內盧州人
指揮

**指揮**可以係：
*指揮 (音樂)，音樂團體表演嘅指揮
*指揮家，音樂指揮專家
*指揮官，軍隊作戰嘅領導人，喺作戰期間發出指令
指揮 (音樂)

**指揮**（）係各種管弦樂團、合唱團等集體性音樂表演嘅時候，喺樂團或或合唱團前面透過身體語言指示點樣演奏或者演唱。指揮嘅時候右手主要表達速度同節拍，如果有需要可以用指揮棒；而左手主要表達強弱等樂曲表情。面部表情、頭部同埋身體嘅動作，都係指揮嘅一個部份。

## 歷史
巴洛克時期（大概18世紀中），嗰個時期之前樂團嘅規模好細，音樂編排非常簡單，喺一個單獨嘅樂章裏面冇乜太大嘅節奏變化，樂團唔需要指揮，只需要由主小提琴手樂弓嘅速度嚟帶領演奏。後嚟因為樂團規模不斷擴大，樂章亦越嚟越複雜，令到樂團嘅成員不斷增加，就極需要喺音樂嘅合成作出統一，指揮就係噉樣出現嘅。

## 參考
潤滑

**潤滑**係流體力學概念，指透過加入一啲物質去減低兩件物品貼住郁嗰陣產生嘅摩擦力同損耗，而用嚟潤滑嘅物質可以叫做潤滑劑。
潤滑劑

**潤滑劑**係有潤滑功能嘅液體，因為多數潤滑劑都係由油脂加工整成，所以又叫**潤滑油**，當中比較常見嘅有偈油同埋人體潤滑劑。
角速度

**角速度**（）係物理學上一樣嘢轉動嗰陣喺特定時間入面轉咗幾多角度同埋轉動方向嘅向量，通常用希臘字母Ω或者ω表達。

## 拎
* 6.1 旋轉角度同角速度，**BC**ampus
亂流

**亂流**，又叫**湍流**，係流體力學概念，指流體增加速度之後產生嘅唔穩定又帶好多細漩渦嘅流場。
豆油

**豆油**、又寫**荳油**，油一種，係由黃豆搾出嚟嘅油，亦叫**大豆油**、**黃豆油**。算係常見嘅食油，又可以用嚟整油彩。

英文叫**soybean oil**或者**bean oil**。